Odbijanje akcionog plana potpuno očekivano - SDA Sandžaka\nPodsjećamo da su legitimni predstavnici Bošnjaka učestvovali u prvoj fazi izrade akcionog plana, ali i da su Radnu grupu napustili zbog odbijanja predstavnika Vlade da u plan uvrste zvanične zahtjeve, prijedloge, primjedbe i komentare legitimnih predstavnika Bošnjaka i drugih nacionalnih manjina.\nVlada Republike Srbije je uprkos neslaganju i oštrim protestima legitimnih predstavnika Bošnjaka, usvojila nepotpun i nelegitiman Akcioni plan za manjine i to gotovo u tajnosti, na sjednici 3. marta, samo dan pred raspisivanje vanrednih parlamentarnih izbora.\nU više navrata smo upozoravali da takav Akcioni plan nema potreban legitimitet i da takav neće biti od strane Evropske komisije, čime će zemlja izgubiti dragocjeno vrijeme u procesu evropskih integracija.\nUpravo ovaj Akcioni plan koji je sada i od strane EU označen kao sporan, direktno ugrožava vitalne interese Bošnjaka u Republici Srbiji, što je još jedan dokaz da Vlada Republike Srbije i ostali državni organi vode politiku otvorene netolerancije prema Bošnjacima.\nOno što smo mi tražili da bude dio Akcionog plana predstavlja program rješavanja problema bošnjačkog i drugih manjinskih naroda u jedanaest oblasti koje pokriva Akcioni plan za manjine u okviru poglavlja 23.\nCilj SDA Sandžaka bio je zaštita osnovnih ustavnih načela, zakona i ratifikovanih međunarodnih dokumenata od strane Srbije i posebno - izrada Akcionog plana koji će svojim legitimitetom i kvalitetom u najkraćem roku biti prihvaćen od strane EU.\nSDA Sandžaka poziva da se kroz Akcioni plan za manjine promoviše koncept „jedinstvo kroz različitosti“ unutar Srbije i u odnosu sa susjednim zemljama.\nSamo takav akcioni plan svojim kvalitetom može pomoći izgradnji održive evropske budućnosti naše zemlje i dodatno garantovati poštovanje principa digniteta, jednakosti i nediskriminacije, a njegova korist nije ograničena samo na manjine, već će podjednako doprinijeti miru, stabilnosti i prosperitetu u cijeloj zemlji.\nPredsjednik Stranke demokratske akcije Sandžaka i ministar u Vladi R. Srbije Dr Sulejman Ugljanin, uputio je čestitku svim Bošnjacima i drugim pripadnicima Islamske veroispovesti povodom ...


RTS\t23.09.2019 20:51\nJovanovski, poznat i po nadimku Boki 13, će pred tužioce izaći već tokom dana, dok je novo saslušanje najavljeno za utorak, javljaju makedonski mediji.\nNova saslušanja usledila su posle serije kritika da istraga o najvećem skandalu od promene vlasti u Severnoj Makedoniji teče previše sporo, kao i da protiv Katice Janeve postoje tek posredni okazi o njenom ulešću u ovoj aferi.\nPrethodnih sedmica, tužilaštvo je ispitalo šest osoba koje su, navodno, povezane sa ovom aferom, uključujući dvoje poslanika u Sobranju.\nOdbrana Katice Janeve, koju predvodi Irena Danailova-Frčkoska rekla je televiziji Alsat-M da iz dokaza koji su joj do sada predočeni "ne vidi bilo kakvu umešanost Janeve".\nJaneva je osumnjičena da je, preko Jovanovskog, dogovarala "blaži" odnos specijalnog tužilaštva prema optuženima za razne afere. Janeva je, pak, rekla da su njeni razgovori sa optuženima bili deo postupka.


Prva linija metroa mogla bi da „protutnji“ pod Beogradom, najranije, 2018. godine ukoliko bi radovi na terenu krenuli odmah po završetku projekta.\nKonačna verzija studije beogradskog metroa koju je radila francuska kompanija „Egis“ ove sedmice će biti predata radnoj grupi. Ukoliko ne bude zamerki, izrada idejnog projekta mogla bi da počne već krajem aprila, a procenjuje se da bi za prvu fazu radova bilo potrebno pet godina.\nPrema rečima Zorana Ilića, direktora projekta, definisanje koncepta metroa je završeno, studija je bila na razmatranju u radnoj grupi koja je dala određene sugestije i primedbe.\n– Razmatrali smo predloge o broju stanica, gde bi metro mogao da se gradi ispod, a gde iznad zemlje, uopšte o mogućnostima koje pruža teren. Usaglasili smo se oko toga šta je najbolje rešenje i uneli minimalne izmene u studiju – kaže Ilić.\n– Za nekoliko dana dokument ćemo ponovo vratiti radnoj grupi. Ne bi trebalo da bude nekih promena, tako da očekujemo „zeleno svetlo“ od radne grupe i nadamo se da ćemo do kraja meseca početi sa izradom idejnog projekta. Prema ugovoru, imamo rok od 9 do 11 meseci da ga završimo.\nPlanirano vreme trajanja izgradnje prve faze je pet godina, a orijentaciona cena 450 miliona evra. Broj putnika na ovoj liniji procenjuje se na oko 40 miliona godišnje. U neposrednoj zoni kojom će proći prva linija živi oko 270.000 stanovnika i ima 150.000 radnih mesta.\nIzradu projekta koji će uraditi „Egis“ finansira vlada Francuske. Ilić ističe da je ova kompanija zadužena samo za projektovanje, dok primena projekta i početak samih radova na terenu zavisi od finansija, što nije u njihovoj nadležnosti.\nPrva linija metroa trebalo bi da povezuje Tvorničku ulicu u Zemunu preko Bulevara kralja Aleksandra sa Ustaničkom. Na novobeogradskoj strani trasa će ići pored „Energoprojekta“, Bulevarom Zorana Đinđića, pored „Arene“ ka Brankovom mostu, gde će na nizvodnoj strani biti podignut još jedan most sa kojeg će saobraćaj ulaziti u tunel čiji će ulaz biti ispod spomenika u parku na Kosančićevom vencu. Metro bi kroz centar prolazio tunelom do Trga Republike, a zatim Bulevarom kralja Aleksandra, do krajnje stanice.\n#beogradski metro #egis #metro #metro beograd


Tanjug 19. februara 2020. 17:16\nBRISEL, 19. februara ( Tanjug) – Lideri Evropske unije na vanrednom samitu 20. februara u Briselu pokušaće da približe pozicije oko EU budžeta za period 2021-2027.\nPredsednik Evropskog saveta Šarl Mišel naglašava da su u pitanju tradicionalno „najteži pregovori“ sa kojima se suočava Unija.\n„Svako dalje odlaganje dogovora o Višegodišnjem finansijkom okviru stvorilo bi praktične i političke probleme i ugrozilo nastavak postojećih programa i politika kao i pokretanje novih“, poručio je Mišel u pozivnom pismu liderima EU.\nOvogodišnju debatu o novom budžetu dodatno komplikuje činjenica da je Velika Britanija svojim izlaskom iz Unije „povukla“ oko 75 mijardi evra svojih doprinosa zajedničkoj evropskoj kasi.\nPredsednik Evropskog saveta Šarl Mišel, nakon kosultacija sa zemljama članicama, prošle nedelje predstavio je „kompromisni predlog“ koji iznosi 1,074 odsto BDP. Predlog novog EU budžeta podrazumeva i mogućnost „prelivanja“ novca iz jednog fonda u drugi „po potrebi“, kao i mogućnost suspenzije fondova za one zemlje koje krše evropske principe vladavine prava.\nPredsednica Evropske komisije Ursula fon der Lajen pred vanredni samit u Briselu pozvala je na nalaženje ravnoteže između „starih i novih“ prioriteta.\n„Ima mnogo zemalja koje s pravom brane kohezionu politiku. Ima mnogo zemalja koje brane poljoprivrednu politiku. Ali očekujem slicnu odlučnost i u zalaganju za nove prioritete“, kaže fon der Lajen, dodajući da neće prihvatiti budžet koji ne predviđa bar četvrtinu sredstava za sprečavanje klimatskih promena.\nTek nakog međusobnog dogovora zemalja članica trebalo bi da uslede pregovori sa Evropskim parlamentom. EU izvori ocenjuju da je „realnije“ očekivati usvajanje sedmogodišnjeg EU budžeta tokom predsedavnja Nemačke u drugoj polovini godine.


Dojče banka prala ruski novac › Made-in-Germany.rs\nVlasti Sjedinjenih američkih država istražuju poslovanje nemačke “Dojče banke” zbog sumnje da je prala novac iz Rusije.\nOdeljenje za finansijske usluge (DFS) Istražnog centra države Njujork započelo je istragu u Dojče banci početkom leta, kojom ispituju transakcije vredne milijarde dolara, a sve zbog pretpostavke da se radi o novcu koji je nezakonito izašao iz Rusije. Ruski klijenti su bezuspešno pokušavali da podmite zaposlene u Dojče banci u Moskvi, kako bi prikrili poreklo svog novca, navode izvori agencije “Frans pres”.\nPortparolka Dojče banke je izjavila da je najveći broj zaposlenih na odmoru i da je filijali u Moskvi ostao mali broj radnika. Po njenim rečima, rukovodstvo banke učestvuje u međunarodnim naporima u otkrivanju i brobi protiv sumnjivih aktivnosti, zbog čega preduzimaju sve što mogu kako bi pronašli dokaze lošeg poslovanja. Dojče banka je obavestila regulatorna tela u Britaniji i Nemačkoj o pokretanju svoje unutrašne istrage spornih transakcija u ruskom odeljenju od 2011. do 2015. godine.\nIstražitelji iz Njujorka sumnjaju da su vrednosni papiri kupljeni u Moskvi, preko Dojče banke u Londonu paralelno razmenjivani za međunarodne valute. Sada se istražuje da li su te transakcije, nazvane „ogledalo trgovine“, dozvoljavale klijentima da velike količine novca iznose iz Rusije, a da istovremeno skrivaju njegovo poreklo.\nDFS je u aprilu kaznio Dojče banku sa 600 miliona dolara, što predstavlja samo deo ukupne kazne koja iznosi 2,5 milijarade dolara. Američke i britanske vlasti su izrekle ovakvu kaznu zbog multi bankarske zavere nameštanja kamata libora i korišćenja miliona klin ugovora širom sveta.\nOd MiG na 15/07/2015 / Finansije / Ostavite komentar


Tusk s Markovićem: Za Balkan, EU nema alternativu\nDuško Marković i Donald Tusk\nPredsednik Evropskog Saveta Donald Tusk ocenio je danas da za Zapadni Balkan "nema bolje alternative" od Evropske unije (EU) koja "ima potencijal da ujedini države i narode" u regionu.\n"Neprijatelji liberalne demokratije, uprkos našim slobodama i slobodnoj trgovini, danas promovišu nacionalni egoizam, govor nasilja. Oni su protiv vaše atlantske budućnosti, govore o alternativi Evropi.", rekao je Donald Tusk na konferenciji za novinare u Briselu poslije susreta sa crnogorski premijerom Duškom Markovićem.\nTusk je upozorio da "nažalost danas nacionalističke poruke i populizam osvajaju tle u Evropskoj uniji, uključujući Zapadni Balkan ".\n"Za ostatak Balkana nema bolje alternative od Evropske unije i svega što ona predstavlja. To znamo iz iskustva" , rekao je Tusk i dodao da "EU ima snagu da ujedini zemlje i ljude u regionu i pomogne da prevazidju mržnje iz prošlosti i grade budućnost, stabilnost i pomirenje".\nPredsednik Evropskog saveta je pružio punu podršku težnjama Crne Gore da postane članica EU i NATO "što je i u strateškom interesu Evropske unije".\nMarković je u izjavi koju je dao novinarima posle razgovora s Tuskom, podvukao da će vlada u Podgorici nastaviti da svim snagama sprovodi reforme i ispunjava uslove za članstvo u EU.\nCrnogorski premijer je naglasio da se nada da će i pored izazova s kojima se suočava EU i prioritetnih ciljeva država članica, nastaviti da vrednuje rezultate koje Podgorica ostvaruje u evropskim reformama, čime će "podstaći državu i društvo da jednako i posvećeno nastave reforme na putu pridruživanja EU".\nTusk je ohrabrio vlasti u Podgorici da uspostave dijalog s opozicijom "na dobrobit cele zemlje" i rekao da treba da se "razjasne neka preostala pitanja vezana za takozvani pokušaj državnog udara".\n"To može pomoći da se povrati poverenje i pokrene dijalog", predočio je Tusk.\n"Crna Gora predvodi u pregovorima o članstvu(s EU)", istakao je predsednik Evropskog saveta i podstakao vlasti u Podgorici da "udvostruče napore za reforme na polju vladavine zakona, bitke protiv korupcije i organizovanog kriminala tako da rezultate toga osete i obični ljudi".\nPo tome će, dodao je on, i EU i crnogorski gradjani donositi sud o radu vlade u Podgorici.\n"U spoljnoj politici je Crna Gora činjenički članica EU", naveo je Tusk, naglasivši da Podgorica u potpunosti primenjuje EU sankcije prema Rusiji.\n"Crna Gora svoju nezavisnost stekla mudro i strpljivo bez nepotrebnih žrtava" i potom uspostavila dobre odnose sa susedima, istakao je čelnik EU, dodavši da "želi da vaši susedi mogu da vas prate na tom miroljubivom putu i valjanoj budućnosti".\nCrnogorski premijer je rekao da su "sumnje opozicije u transparentnost oktobarskih izbora neutemeljene, ali bez obzira na to preneo sam spremnost vlade da obezbedi uslove za nastavak političkog dijaloga kako bi se opozicija vratila u parlament i doprineli jačanju demokratije i političkog sistema".\nMarković je posetio danas Brisel gde se pored Tuska sastao sa generalnim sekretarom NATO Jensom Stoltenbergom i predsednikom Evropskog parlamenta Antoniom Tajanijem.\nPoseta Briselu je prva od Markovićevog imenovanja na dužnost premijera u novembru prošle godine.


Ratnim pričama traga za smislom postojanja i stradanja | Palelive.com\nPočetna Regija Foča Ratnim pričama traga za smislom postojanja i stradanja\nFOČA – Dokumentarni roman „Zašto da propustimo tu priliku“ sastoji se od sedam istinitih životnih priča u kojima autor Vesna Kešelj traga sa smislom postojanja, istaknuto je na promociji ove knjige u Foči.\nOna ističe da je u književnoj formi prenijela istinite priče šest savremenika, koje je poznavala, iz Sarajeva, Trebinja i sa Kosova i Metohije, a odnose se uglavnom na dešavanja na ratištima u Sarajevu i Hercegovini, za vrijeme građanskog rata u BiH, kao i sudbinu jedne istorijske ličnosti – Katarine Vlastelinović, koja je u 19. vijeku za srpsku crkvu otkupila zemljište na Miholjskoj Prevlaci i obnovila manastir, koji je bio prvo sjedište Zetske episkopije.\nPodnaslov knjige „Sedam poglavlja jedne zajedničke povijesti“ isti je kao podnaslov djela Danila Kiša „Grobnica za Borisa Davidoviča“, a Kešeljeva navodi da je ovo jedna vrsta njenog dijaloga sa velikim srpskim piscem.\n„To su sve potpuno različita ljudska iskustva i suština je u Kišovom citatu da je težnja književnosti da se na što manjem prostoru da što veće ljudsko iskustvo. To sam pokušala, da iznesem dramatično ljudsko iskustvo u književno priihvatljivoj formi“, objašnjava autorka.\nOn je napomenu da je posebna vrijednost knjige njena istinitost – što umjesto izmišljenosti sadržaja, čime je, kako smatra, savremena knjižesvnost opsjednuta, svjedoči život.\n„Događaji iz ratne Grbavice iz 1992. godine ili iz Boke Kotorske iz 19. vijeka, svojom fascinantnom sadržajnošću nadilaze potrebu pisca da fantazijom sustigne stvarnost“, naveo je Đogo.\n„Knjiga koja se dešava na Grbavici 1992. godine je opomena da u kolektivnoj svijesti imamo toliko zaboravljenih Grbavica, toliko praznih mjesta, toliko žrtava koje su prepuštene zaboravu. Kultura koja zaboravlja ono što se desilo relativno nedavno, na koji način može da se sjeti onog iskonskog, a takođe žrtvovanog – to je pitanje svih pitanja, kako se sjećati Kosova, ako se ne sjećamo Grbavice?“, zaključio je Đogo.\nPrethodni članakZapaljen automobil u Jevrejskoj ulici\nNaredni članakDanas obilježavanje Dana nestalih Srba


Predsednik Opštine Gračanica, Srđan Popović, čestitao je pripadnicima romske zajednice Međunarodni dan Roma, 8.april. Popović navodi da opštinska uprava ulaže velike napore da unapredi položaj ove zajednice i da je u tim zalaganjima neophodna obostrana saradnja.\n„Opština Gračanica posvećena je rešavanju nagomilanih problema Roma i upotpunosti razume težinu svih problema sa kojima se ova zajednica suočava. Za samo godinu dana uspeli smo da izgradimo dve kuće za višečlane romske porodice u Gračanici i stambeno zbrinemo dve u zgradama u Suvom Dolu.\nNekoliko romskih porodica pomogli smo u građevinskom materijalu a pomoć u osnovnim životnim namirnicama redovno se sprovodi za najugoženije porodice.\nUz obostranu saradnju nastavljamo da pomažemo i rešavamo goruće probleme romske zajednice. U ime rukovodstva naše lokalne samouprave želim da vam poručim da su vrata opštine kao i do sada otvorena za razgovore o svim vašim problemima.\nUz izraze poštovanja prema romskoj zajednici čestitam vam Međunarodni dan sa željom da ga provedete u dobrom zdravlju i vedrom duhu”, završava čestitku predsednik opštine Gračanica Srđan Popović.\nRakić čestitao Svetog Savu svim prosvetnim radnicima, učenicima i studentima\nIvan Tomić: Svima koji slave Bajram, najiskrenije čestitke\nObjavljeno 8. aprila 2019. by Ivan MiljkovićU kategoriji SaopštenjaTagged Međunarodni dan Roma, Popović, čestitka\n28. februara 2020., 00:46


PRVI ČOVEK PANČEVA POSETIO STARČEVO: Gradonačelnik podelio besplatne karte\nPenzioneri i druge ugrožene grupe dobijaju besplatne karte za javni prevoz na teritoriji Grada Pančeva, a podela karata u toku je već dva meseca\nVolonteri Mesne zajednice svim sugrađanima koji su ostvarili pravo i prijavili se, nose karte na kućnu adresu, a u saradnji sa njima i sa predstavnicima MZ Starčevo, gradonačelnik Pančeva Aleksandar Stevanović uručio je besplatne karte penzionerima iz Starčeva.\n- Od kako smo usvojili skupštinsku odluku kojom smo stvorili uslove da penzioneri i druge povlašćene kategorije ostvare pravo na besplatan prevoz na teritoriji našeg grada, do sada se za tu povlasticu prijavilo deset hiljada naših sugrađana, rekao je u Starčevu gradonačelnik Pančeva.\nStevanović ističe da je izuzetno zadovoljan što je grad kroz sprovedeni projekat javno-privatnog partnerstva uspeo da ostvari uštede koje su omogućile realizaciju takve aktivnosti i što je stvorio uslove da svi sugrađani imaju redovan i kvalitetan javni prevoz.\nPredsednik MZ Starčevo, Petar Andrejić, istakao je da je Mesna zajednica reagovala brzo na poziv Gradske uprave da se otvore kancelarije za prijem zahteva građana za besplatni prevoz. On je rekao da je do sada više od 570 Starčevaca podnelo zahtev za besplatnu mesečnu kartu a da se one meštanima dostavljaju na kućnu adresu putem volonterske službe MZ Starčevo i da će to važiti do 1. maja.\nKarte iz 2020. godine moguće je zameniti do 1. maja ove godine i gradonačelnik je pozvao građane koji to nisu učinili da ih zamene za nove, jer će se nakon 1. maja u autobusima “Pantransporta“ prihvatati samo nove karte.\nOdlukom Skupštine grada Pančeva, osim penzionera, pravo na besplatan godišnji prevoz imaju i deca do šest godina starosti, učenici osnovne i srednje škole “Mara Mandić“ i Doma “Srce“ u Jabuci, deca oštećenog sluha, trudnice i porodilje do godinu dana od rođenja deteta, slepa i slabovida lica. Takođe, to pravo ostvaruju i paraplegičari, distrofičari i lica sa srodnim oboljenjima, bolesnici na dijalizi i lica sa transplantiranim bubrezima, ratni vojni, mirnodopski i civilni invalidi rata, korisnici porodične invalidnine i članovi porodica poginulih u oružanim akcijama posle 18. avgusta 1990. godine, izbegla i privremeno raseljena lica kojima je zbog teške bolesti potrebna češća kontrola lekara. Takođe, u kategoriju se svrstavaju i redovni učenici srednjih škola i studenti do 26 godina života iz socijalno ugroženih porodica - u međumesnom, gradskom i prigradskom saobraćaju.\nMore in this category: « U TOKU JE MASOVNA IMUNIZACIJA U SRBIJI - DVE AKCIJE U STARČEVU: Veliki odziv Starčevaca za vakcinaciju\tRadno vreme muzeja u Starčevu tokom maja meseca »


Beta\t 16. septembra 2015. 22:05\n“Cilj je da se spreče dalji napada na mađarsku policiju sa naše teritorije i da se na human i pristojan način odvoje migranti od ograde i mađarske policije. Učinićemo sve da incidenata više ne bude, ali voleli bismo i kada bi mađarske kolege manje agresivno postupale prema migrantima. Tada bi situacija bila lakša za kontrolu”, navodi se u saopštenju MUP-a.\n“Želimo da sprečimo i izbegnemo da migranti napadaju mađarsku policiju sa naše teritorije upotrebljavajući kamenice i zapaljene gume, jer to nije u duhu dobrih odnosa koje imamo sa Mađarskom, a naravno, i u skladu sa pozitivnim propisima, ne želimo da dozvolimo da neko sa naše teritorije napada organe druge države”, dodao je Stefanović.\nStefanović je kazao da Srbija od Evropske unije (EU) očekuje odgovor za rešenje ove krize i da je to nešto na čemu insistira, jer ne može sama da se nosi sa ovim problemom.\n“Od Evrope očekujemo odgovor, kako ćemo ovaj problem zidova, žica, nasilja, rešiti što pre, jer je to ne samo u interesu Srbije i Mađarske, koje nemaju međusobni bilateralni problem, već u interesu čitave Evrope”, naveo je Stefanović.\nOn je dodao da policija Srbije vraća migrante, koji to žele u prihvatni centar u Kanjiži, odakle mogu da krenu bilo kojim drugim pravcem koji izaberu.


Ugljanin:Tražimo program rješavanja manjinskih pitanja - SDA Sandžaka\nDr Ugljanin je novinarima u Skupštini Srbije rekao da je evropski komesar za proširenje Štefan File početkom maja ove godine tražio od Skupštine Srbije da sačini program za rješavanje manjinskih pitanja kojim bi se definisali problemi, rokovi, nosioci programa, kao i iznos i izvor sredstava za rješavanje tih pitanja, ali da do danas ništa po tom pitanju nije uradjeno.\n"Imajući u vidu da od 1990-te godine do danas niko u državi nije odgovarao za zločine nad Bošnjacima, niti je riješeno pitanje nestalih i masovnih otmica i masovnog državnog terora od strane vojske i policije i paljenje Bošnjačke mahale na severu Kosova, i ‘prijeteći ton premijera’ izražavam zabrinutost", naglasio je Ugljanin.\nDr Ugljanin je rekao da je posebno zabrinjavajuća izjava premijera Vučića koji je govoreći o Bošnjacima, "dosta drskim tonom podsjetio Bošnjake na Republiku Srpsku koja je nastala etničkim čišćenjem".\nNosilac liste “Za Bošnjačko jedinstvo” na predstojećim izborima za Nacionalni savjet Bošnjaka je podsjetio da je grupa poslanika nedavno putovala u Južni Tirol i da je medju njima bio i poslanik SDA Sandžaka Enis Imamović, koji je potom izneo prednosti koje Južni Tirol ima.\n“To je mala regija, ni koliko Sandžak, a ima budžet od pet milijardi evra. Čitava država Srbija ima sedam ili osam milijardi. Sa tog aspekta je govorio Imamović, da taj princip decentraliczacije može da pomogne ekonomskom boljitku naše zemlje, to je bio taj kontekst“, objasnio je Ugljanin.\nPredsjednik Ugljanin je rekao da je o ovim i drugim problemima Bošnjaka u Srbiji govorio na sjednicama Vlade Srbije, ali nije bilo razumevanja za njihovo rješavanje.


Karadžić ima rešenje za Partizan: Evo šta je potrebno da se izbegne prinudna uprava - Sportska centrala\nKaradžić ima rešenje za Partizan: Evo šta je potrebno da se izbegne prinudna uprava\n26 apr 2019. 13:01\nNekadašnji predsednik Partizana, Tomislav Karadžić, prokomentarisao je aktuelnu situaciju u klubu iz Humske.\nKaradžić je ocenio da je situacija veoma ozbiljna i naveo konkretne korake koje bi crno-beli morali da naprave kako bi se vratili na pravi put.\n– Potrebno je da u klub dođe 10-15 privrednika, da unesu deo novca, a potrebna je i veća pomoć države. Pomaže se nešto oko dobijanja evropske licence, ali to je kap u moru, problemi su mnogo veći. Ne znam sad pouzdano koliki je klupski dug i kakva je njegova struktura, ali verujem da nije mali i da stalno raste, jer prihoda nema ni sa jedne strane. Partizanu je potrebno da se napravi jedan novi model organizacije, po kojem će klubu krenuti od početka, od nule, rekao je Karadžić za Mozzartsport.\nGlavni prioritet mora da bude Evropa.\n– Potrebno je fokusirati se na borbu za međunarodnu scenu. To je sad najveći prioritet, jer bez Evrope Partizan će se urušiti. Što manje nervoze u finišu sezone, da se u miru dobiju poslednje četiri utakmice. A, posle toga bi bio red da se zakaže klupska Skupština i da se podnesu izveštaji. Imam neodoljiv utisak da je Partizanu potrebna pomoć. Moraju se napraviti neki radikalni potezi, da se napravi sanacioni program, pa za dve-tri godine da se klub vrati na nivo koji Partizanu pripada.\nKaradžić je spreman da pomogne.\n– Partizanu je potrebna pomoć svih pravih partizanovaca, u kojem obliku i načinu, nije ni bitno. Spreman sam da pomognem klubu, ali ako će to da prođe u dobroj atmosferi, da ne bude povređenih, nezadovoljnih. Na prvom mestu, najvažnija stvar je da se uradi taj sanacioni program, posle kojeg bi svi imali jasnu situaciju i posle kojeg bi klub mogao da krene dalje. Ako se ovako nastavi, Partizan se približava stečaju. A, pošto se takve stvari na Balkanu ne rade, ne plaća se ceh na taj način kao što je to uradio Rendžers u Škotskoj, onda bih rekao da se bližimo prinudnoj upravi u klubu, zaključio je Karadžić.


Zatvoren - Blic Online\nBeograđani i dalje masovno idu PEŠKE PREKO BRANKOVOG MOSTA\nBeogradski maraton se privodi kraju, na stazi su ostali tek zaostali maratonci, a saobraćaj u gradu se polako normalizuje.\nJavno parkilište kod Sava centra u Ulici Vladimira Popovića biće zatvoreno sutra, saopštili su iz "Beokom servisa".\nZatvoren aerodrom u Tripoliju\nLibija je obustavila rad jedinog aerodroma koji je otvoren u Tripoliju, nakon što su u prethodnog dana u tom pravcu ispaljene rakete, saopšteno je iz Međunarodnog aerodroma Mitiga.\nZatvoren ulaz u Klinički centar iz Pasterove ulice\nUlaz u Klinički centar Srbije iz Pasterove ulice biće privremeno zatvoren za saobraćaj zbog građevinskih radova u Bulevaru oslobođenja i zatvaranja ulica u blizini Kliničkog centra.\nZATVARA SE CENTAR BEOGRADA Sutra bez automobila od 9.00 do 17.00, a evo i ZAŠTO\nSutra će se od 9.00 do 17.00, od Trga Slavija do Trga republike, održati manifestacija „Pešačka subota“ zbog koje će za saobraćaj biti zatvorene ulice Kralja Milana, Terazije i Kolarčeva, te će biti namenjene samo kretanju pešaka.\nNE RADI Bez lifta na Brankovom mostu, a NIGDE MAJSTORA\nBiciklisti moraraće da produže stepenicama ili da idu oko Brankovog mosta da bi se spustili do obale, jer kako stoji obaveštenje na vratima lifta, on neće raditi do daljnjeg.\nOVO JE NEKADA BILO KULTNO MESTO U BEOGRADU Da li znate šta se nalazilo iza ovih vrata?\nDa li se stariji Beograđani sećaju šta se nalazi(lo) iza ovih sada skoro zablindiranih vrata?\nZATVOREN SAOBRAĆAJ na Graničnom prelazu Brod – Slavonski brod od 9 do 15 časova\nGranični prelaz Brod-Slavonski Brod danas će biti zatvoren zbog izgradnje prelaza na hrvatskoj strani, saopšteno je iz Auto-moto saveza Republike Srpske.\nNA BAZEN I ZIMI Termin i do 390 dinara\nBeograđani će morati za plivanje tokom zimskih dana na zatvorenmi kupalištima da odvoje i do 390 dinara za termin, a čak i 5.00 dinara za ceo mesec.\nZatvoren nelegalni dom za stare u Zrenjaninu, korisnici raseljeni\nNelegalni dom za stare u Zrenjaninu, u Ulici Janka Veselinovića, zatvoren je danas, a korisnici su iseljeni, saopštio je Pokrajinski sekretarijat za socijalnu politiku, demografiju i ravnopravnost polova.\nHAOS ZBOG DRONA Aerodrom u Dubaiju bio zatvoren skoro dva sata\nZbog zalutalog drona koji je leteo u blizini Međunarodnog aerodroma u Dubaiju ovaj najprometniji aerodrom na svetu morao je da bude zatvoren gotovo sat i po, saopštili su danas zvaničnici.\nZATVOREN SIMBOL LONDONA "Tauer Bridž" ne radi do Nove godine\n"Tauer bridž", najpoznatiji most Londona i jedan od njegovih simbola, zatvoren je za saobraćaj od danas do 30. decembra radi velike popravke.\nVoda u instalacijama zatvorila akva park u Trsteniku, čeka se upotrebna dozvola\nObjekat Bazen 4 u Trsteniku, na kome se nalazi akva park, odlukom Sportskog centra iz Trstenika, zatvoren je do daljnjeg zbog instalacija koje su potopljene.\nUz pomoć EU zatvoren poslednji kolektivni centar u Beogradu\nKolektivni centar Krnjača, koji je otvoren 1993. godine, zatvoren je danas, a oko 45 porodica bivših izbeglica i interno raseljenih lica useliće se u nove stanove u Kamendinu u opštini Zemun.\nLondon: Lažna uzbuna zbog sumnjivog vozila kod parlamenta\nLondonska policija je danas blokirala Vestminsterski most, u blizini britanskog parlamenta u centru grada, nakon što je podignuta, kako se kasnije ispostavilo, lažna uzbuna zbog vozila koje je tamo ostavljeno, objavili su lokalni mediji.\nDeo akva parka u Nišu zatvoren nakon što se nekoliko ljudi ISEKLO na rešetke\nDeo mini akva parka u Sportskom centru "Čair" u Nišu je zatvoren zbog posekotina koje su zadobili pojedini posetioci, ali će rekreativni, olimpijski i dečiji bazen raditi kao što je i planirano, izjavio je danas za agenciju Beta direktor "Čaira" Dragan Perić.\nAerodrom u Dubaiju nakratko zatvoren zbog bespilotne letelice\nPrometni međunarodni aerodrom u Dubaiju bio je danas zatvoren više od sata pošto je bespilotna letelica uletela u njegov vazdušni prostor.\nNEPRIJAVLJEN RADNIK NA NEZGODNOM MESTU Poreska uprava zatvorila WC na Železničkoj stanici\nUkoliko hitno morate do toaleta, a nalazite se na Glavnoj železničkoj stanici u Beogradu, moraćete da se snađete, jer je jedini toalet na ovoj stanici zatvorila - Poreska uprava.\nGUŽVE KOD "PANČEVCA": Sa Zrenjaninskog puta zaobilazno do Pančevačkog mosta\nZbog radova koje će izvoditi "Železnice Srbije" od jutros pa sve do 12. avgusta za saobraćaj je zatvoreno isključenje sa Pančevačkog mosta ka naseljima na levoj obali Dunava. Teretni saobraćaj biće preusmeren na Pančevački put, Severnu magistralnu tangentu, na deo Zrenjaninskog puta i dalje na Pupinov most.\nUniverzitet u Čikagu zbog pretnje danas zatvoren\nUniverzitet u Čikagu otkazao je danas sva predavanja u glavnom kampusu zbog pretnje oružanim nasiljem upućene preko Interneta, na preporuku američkog Federalnog istražnog biroa.


GLAD KAO REZULTAT RASIPANJA: U Srbiji se dnevno baci dva miliona kilograma hrane! | Serbiantimes.info\nČetvrti Nacionalni dan davanja – obeležen u Kolarčevoj zadužbini u Beogradu kroz kampanju “Spasimo hranu, spasimo humanost” – ove godine ima cilj da poveća svest građana o bacanju i nedovoljnim donacijama hrane. Srbija je za 10 godina skočila na 48. mesto po dobročinstvu i nalazi se među 10 zemalja sa najvećim napretkom. Ipak, procene su da svakoga dana bacimo dva miliona kilograma hrane.\nU godini pre pandemije 480.000 građana nije moglo da zadovolji osnovne životne potrebe. To bi, ocenjuju u Srpskom filantropskom forumu moglo da se promeni i tako što bi kompanije koje proizvode hranu povećale donacije a one koje to ne čine počele da daruju.\n“Kako bi se ovo sve podstaklo, Koalicija za dobročinstvo je sa mnogim partnerima već predlagala da se, po ugledu na Evropsku uniju, ukine plaćanje PDV-a na donaciju hrane”, rekao je Veran Matić, izvršni direktor Srpskog filantropskog foruma.\nGlad tokom pandemije ne zaobilazi ni najrazvijenije zemlje. Američki ambasador podseća na hiljade svojih sunarodnika koji su prošle godine čekali u redovima da dobiju pomoć u hrani za praznike. Tada se kaže videlo i da u Americi postoji razvijen filantropski sistem.\n“Ovakav sistem je omogućio da se na povećanu potrebu za pomoći u vreme pandmeije brzo odreaguje. Kad je reč u Srbiji ponosan sam što je Vlada SAD postala parnter Koalicije za davanje u ovoj važnoj inicijativi da se manje hrane baca i da bude lakše pokloniti je”, naveo je Entoni Godfri, ambasador SAD u Srbiji.\nObeležavanje Nacionalnog davanja, smatra ministarka za rad, zapošljavanje, boračka i socijalna pitanja Darija Kisić Tepavčeviću, ukazuje da smo kao društvo postali svesni značaja solidarnosti i međusobne pomoći.\n“Mudri i iskusni ljudi su rekli da nam život pruža onoliko koliko smo mi spremni da pružimo drugima i da je bogat samo onaj čovek koji može i želi da pomogne drugima. Upravo na tim principima stvaramo jedno bolje, humano i solidarno društvo”, rekla je Kisić Tepavčevićeva.\nDonatorima, korporacijama, medijskim kućama i drugim partnerima uručene su zahvalnice za promociju filantropije i učešće u kampanji donacije hrane. Nacionalni dan davanja je prvi put obeležen 9. oktobra 2018. godine na dan rođenja velikog srpskog naučnika i filantropa Mihajla Pupina.\nAmerika1 min ago


Beogradčvor - Beogradski železnički čvor :: Mladi umetnici oslikavaju Prokop muralima\nMladi umetnici oslikavaju Prokop muralima\nBeograd, 14. jul 2010. godine\nStudenti završne godine i postdiplomci Fakulteta likovnih umetnosti počeli su danas oslikavanje oko 800 kvadratnih metara na peronima Železničke stanice „Beograd centar”, poznatije kao Prokop. Desetak njih u naredna dva meseca ostaviće Beogradu nešto trajno, a čitava zamisao rezultat je saradnje ovog fakulteta, „Železnica Srbije” i grada Beograda.\nGradski arhitekta Dejan Vasović kaže da je Prokop prepoznat kao mesto gde će biti velika frekvencija ljudi i da je želja zapravo bila da se ovaj prostor oplemeni.\n– Prihvatili smo dobru ideju Fakulteta likovnih umestnosti da se ovaj prostor oslika muralima, tako da građani neće uživati samo u dobrom prevozu već i u umetnosti. Grad je obezbedio donatore za realizaciju ove ideje, a takođe će podmiriti i troškove rada mladih umetnika. Ova stanica neće biti samo lepo uređena, već zasigurno i jedinstvena u regionu. U Beogradu su već brojni nekada zapušteni zidovi i fasade dobili murale. Ideja je bila gradonačelnikova, a mnoge opštine su se uključile u realizaciju. Namera grada jeste da pomogne, a nadam se da ćemo i kod sugrađana naići na razumevanje te da će se oslikani murali čuvati i negovati. Nastojaćemo i da umetnost oslikavanja ne posmatramo samo u okviru akademskih institucija već i da animiramo mlade ljude koji se bave grafitima da se uključe u ulepšavanje Beograda. U svetu je već praksa da preko odličnog, izražajnog grafita ili murala niko ne piše, već da svako nađe zid gde može da predstavi sebe. Grad će, dakle, slediti tu praksu i nastojaće da uredi i pospeši ovaj način umetničkog izražavanja – ističe Vasović.\nČitava ideja započeta je pre otprilike dva meseca, mada mladi umetnici iza sebe već imaju oslikanih oko pet hiljada kvadratnih metara, tačnije uradili su 24 murala. Studentima je ovo bitna praksa jer rešavaju pitanja ličnog bavljenja ovom profesijom, a i ostavljaju nešto trajno Beogradu.\nNjihov mentor Vesna Knežević ističe da mladi slikari na ovaj način podstiču ljude da brinu o svojoj duhovnoj strani i upućuju ih na one prave vrednosti u životu. Ranije su već bili akteri kampanje „Karakterom protiv nasilja”, tako da imaju potrebno iskustvo za slikanje murala. Njihova uloga biće da beton i prostor gde će možda u izvesnom smislu biti teskobna atmosfera podignu na viši nivo, poručuje ona.\nSlikarka Mirjana Đošić, član Ulusa, ostaviće Beogradu „oko”, jer se i inače bavi oslikavanjem delova ljudskog tela. Simboliku objašnjava time što oko može da se predstavi i sa aspekta posmatrača i sa aspekta onog što se posmatra, odnosno onog što se ocrtava u njemu. Umetnica Marija Šević, koja dugo izučava ljudske frizure, bila je inspirisana fotografijom japanskog umetnika Arakija, tako da će naslikati kosu koja zapravo opisuje ljudsko telo, tačnije ostavlja prostor da se iza kose zamisli telo.\nOstaviti Beogradu nešto trajno stvara divan osećaj, složni su mladi umetnici i prijanjaju na posao.


Cep čarape za trčanje | Sportzon\nCep čarape za trčanje\nŠifra artikla: CEP02-GP\nCEP je napravio revoluciju u svetu trčanja sa svojim kompresivnim čarapama za trčanje. CEP Čarape za trčanje 2.0 imaju metatarzalnu kompresiju za odličnu podršku i neusporedivu udobnost.\nKao i ostale CEP čarapre, sadrže medi kompresije, što smanjuje vibracije i povećava koordinaciju pokreta.\nKompresija stabilizuje mišiće nogu i zglobove i zajedno sa povećanim protokom krvi pomaže u sprečavanju povreda.\nDostupni muški i ženski dezeni.Materijal: 85 % polyamide, 15 % spandex\nPreporučen proizvod: za trčanje, fitnes, atletske sportove\nMere uzimati isključivo santimetrom na najdebljem delu lista (gornja trećina).


Toyota opoziva još 2,43 miliona hibrida širom sveta\nIzvor: B92, 05.Okt.2018, 11:00\nJapanski proizvođač automobila saopštio je da povlači 2,43 miliona hibridnih automobila u svetu, samo mesec dana posle opoziva više od milion vozila hibridnim pogonom.\nKompanija je kao razlog povlačenja navela problem rada hibridnog pogonskog sistema koji bi mogao da poveća opasnost od nesreće i dodala da je registrovano nekoliko takvih anomalija na vozilama u Japanu.\nToyota je saopštila da je >> Pročitaj celu vest na sajtu B92 << te anomalije prijavila japanskom Ministarstvu saobraćaja. Podaci za inostranstvo nisu navedeni.\nZa sada su u Japanu poznata tri slučaja sa takvim problemima.\nOd ukupnog broja vozila koja su obuhvaćena ovim opozivom, 1,25 miliona saobraća putevima Japana, 830.000 je Severnoj Americi, 290.000 u Evropi, 3.000 u Kini i oko 60.000 u drugim delovima sveta.\nToyota je navela su sporni modeli Prius i Auris Hybrid proizvedeni u periodu od oktobra 2008. do novmbra 2014. godine.\nToyota će u Srbiji obaviti preventivnu servisnu akciju za 79 hibirda\nIzvor: B92, 06.Okt.2018, 09:00\nPovodom globalnog opoziva 2,43 miliona automobila sa hibridnim pogonom, oglasila se i Toyota Srbija...Japanski proizvođač automobila saopštio je u petak da će na vanredni, preventivni servis pozvati vlasnike 2,43 miliona hibridnih automobila širom sveta. Opozivom su obuhvaćena i Toyotina vozila...


in SmartLife, Zanimljivosti\nZahvaljujući kompaniji Huawei stari smart telefoni ne moraju da završe na smetlištu, jer mogu da se koriste u borbi protiv ilegalne seče šuma.\nSpajanjem starih pametnih telefona, naknadno opremljenih veštačkom inteligencijom, sa malim solarnim panelima, mikrofonima i antenama, Huawei je stvorio Guardian uređaje, koji donose “mobilnu revoluciju” u borbi protiv ilegalne seče šuma.\nU suštini, govorimo o crnoj kutiji okruženoj malim solarnim panelima u obliku listova koji su dizajnirani da uhvate što više sunčeve svetlosti.\nOno što je veštačka inteligencija zaista pokazala nakon prvog perioda testiranja jeste njena sposobnost da veoma brzo pregleda značajne količine podataka i zamene manuelno praćenje divljih životinja, koje je u prošlosti podrazumevalo da stotine volontera pretražuju rezervate prirode, koristeći različitu vrstu opreme i danima ili nedeljama dokumentuju sve što vide ili čuju. Srećom, mobilna mreža u tropskim kišnim šumama je generalno dovoljno jaka da prenosi audio podatke u realnom vremenu.\nInteresantno je da su mikrofoni u starim Huawei telefonima bolji od većine mikrofona drugih proizvođača telefona, jer hvataju specifične zvukove na određenim visokim i niskim frekvencijama, što u šumama igra veoma bitnu ulogu za prepoznavanje sumnjivih zvukova.\nSamo jedan paket crne kutije s telefonom dovoljan je da zaštiti i u realnom vremenu prijavi ilegalnu seču šuma u radijusu od tri kilometra kvadratna, ali i da smanji oslobađanje CO2 u vazduh za do 15 tona u poređenju sa tradicionalnim načinom praćenja prirodnih pojava u prošlosti. Huawei telefoni na ovaj način štite već 2.500 kvadratnih kilometara kišnih šuma, što je ekvivalentno površini od preko 200.000 fudbalskih stadiona!\nDeforestacija predstavlja veliki problem, jer je, prema podacima Ujedinjenih nacija, čak 90 odsto seče tropskih šuma ilegalna, time se uništava flora i fauna, a retke vrste izumiru.\nIpak, zahvaljujući ovakvim inovativnim uređajima, ovom trendu se može stati na put i različite NVO i grupe za očuvanje prirode, klime i prirode žele da prošire ovaj projekat na okeane, planine i druge prirodne rezervate.\nCNN PIŠE: BOSNA I HERCEGOVINA JE NA IVICI SUKOBA, HOĆE LI ZAPAD UČINITI NEŠTO DA ZAUSTAVI RAT?\nKo ima najjači pasoš u regijiDruštvoHenleyjev indeks pasoša (The Henley Passport Index) nudi rang listu svih pasoša na svijetu po broju destinacija u koje se s njima može putovati bez vi…\nDEFINITIVNO NIJE ZA VAŠ DŽEP: Gucci Xbox je nerealno skup i dolazi sa ružnom tor…SmartLifeXbox konzola proslavlja svoj 20 rođendan, i u saradnji sa čuvenom modnom kućom predstaviće limitiranu seriju Gucci Xbox Series X konzola po ceni od ne…


Naslovna/Hronika/Pritvor za četvrtog osumnjičenog za otmicu i ubistvo Edina Zejćirovića\nOsnovni sud u Brčkom odredio je jednomjesečni pritvor i 20-godišnjem Samidu Šabanoviću iz Brčkog, četvrtom osumnjičenom za učestvovanje u otmici i ubistvu Edina Zejćirovića iz Čelića.\nOn je nakon bjekstva uhapšen u subotu kasno naveče, a pritvor mu je određen zbog postojanja te opasnosti, te iz razloga zbog kojih je pritvor ranije određen i ostalim osumnjičenima, prenosi “Faktor”.\nIz Tužilaštva Brčko distrikta BiH, navodeći inicijale osumnjičenih, podsjećaju da je pritvor Suanu Haliloviću (40), Nihadu Hukiću (26) i Suvadu Djedoviću (22) određen je zbog bojazni da će sakriti, uništiti, izmijeniti ili krivotvoriti dokaze ili tragove važne za krivični postupak, odnosno da će ometati postupak uticajem na svjedoke, saučesnike ili prikrivače.\n“Osim toga, pritvor prema svim osumnjičenim opravdan je krivičnim djelom za koje se sumnjiče, za koje se može izreći kazna zatvora deset godina ili teža kazna, a koje je posebno teško s obzirom na način izvršenja ili njegove posljedice”, naveli su iz Tužilaštva.\nDodali su kako se nastavlja intenzivna istraga u ovom predmetu radi dokazivanja krivičnih djela otmice i ubistva.\nSvima im se na teret stavljaju osnovi sumnje da su 17. novembra u Brčkom oteli, a zatim na svirep i podmukao način ubili 30-godišnjeg Zejćirovića, čije su tijelo bacili u rijeku Savu.\nBiH Brčko istraga Kazna Pritvor Sud tijelo ubistvo\nSTIGLI POZIVI IZ SNSD U SDS još odlučuju da li će se odazvati, PDP traži pomjeranje termina za sastanak


LAVROV: Ukrajina je kao Srbija 1999., a za sve je opet kriv Vašington\nLAVROV: Ukrajina je kao Srbija 1999., a za sve je opet kriv Vašington\n„Imamo razloge da verujemo da vodeće evropske zemlje već shvataju svoju odgovornost za ono što se dešava u Ukrajini. Mi želimo da se i SAD priključi EU u razumevanju te odgovornosti“, rekao je Lavrov.\n„U zajedničkom interesu je da se što je pre moguće zaustavi krvoproliće. Nema prostora za bilo kakve zadrške ili izgovore za odlaganje primirje, jer bi to još više ugrozilo mirno, civilno stanovništvo“, rekao je Lavrov.\nŠef ruske diplomatije je rekao da bi primirje dovelo do početka mirovnih pregovora u kojima bi „trebalo poštovati prava svih regiona i postaviti političku mapu puta ka rešenju krize“.\n„Princip suverenosti i nemešanja u unutrašnje stvari u državama imaju važnost vrhunskog prioriteta. Ne postoje suprotstavljene vojno-političke alijanse u Evropi danas, a stvaranje takvih alijansi je kontraproduktivno. Događaji u Ukrajini i oko nje su samo dokaz za tako nešto“, rekao je Lavrov.


Pokaži ličnu kartu ako se želiš da nastaviš da igraš – TOP FM radio Belgrade\nPokaži ličnu kartu ako se želiš da nastaviš da igraš\n9. novembra 2018. Marija Jovanović TOP TECH\nTencent Holdings proširuje sistem za prevenciju zavisnosti maloletnih igrača svih svojih video igara, saopštili su iz te tehnološke kompanije, dok se ta industrija suočava sa povećanim državnim nadzorom.\nSistem „zdravog igranja“ koji uključuje vremensko ograničenje dnevnog igranja te prepoznavanje lica uz pomoć provere ličnih karata, a već se koristi u Tencent-ovoj najpopularnijoj mobilnoj igri Honor of Kings, primeniće se tokom ove godine na još devet drugih mobilnih igara te će pokriti sve Tencent-ove igre tokom sledeće godine, saopšteno je u ponedeljak iz te kompanije.\nTaj potez označava Tencent-ov najnoviji pokušaj da ispuni potraživanja kineske vlade za strožim kontrolama zbog zavisnosti o nasilnim igricama te povećanja kratkovidnosti među mladima. U avgustu je vlada pozvala regulatore izdavačkih delatnosti da kontrolišu broj novih online video igara te da ograniče vreme koje mladi Kinezi troše na igranje takvih igara.\nTencent, najveća svetska kompanija za igre po prihodima, ove je godine naišla na regulatorne blokade jer kineske vlasti nisu odobrile prodaju novih igara od marta.\nBez dozvole za kupovinu putem aplikacija Tencent nije mogao da zaradi novac na nekim njegovim najpopularnijim igrama, kao što je PlayerUnkown’s Battlegrounds Mobile – igra koja bi po CLSA proceni mogla generisati do milijardu dolara godišnjeg prihoda u slučaju da dobije licencu za prodaju.\nCena deonice Tencent-a, koja je od početka godine pala za 28 posto, čime je izbrisano 138 milijardi dolara tržišne vrednosti te kompanije, pala je u ponedeljak daljnjih 3,7 posto na berzi u Hong Kongu.\nTencent je u septembru objavio plan dodavanja sistema za registraciju novih igrača pravim imenima u svojoj ratnoj mobilnoj igri Honor of Kings. Ta igra sa ulogama u bitkama pokazala se toliko popularnom da je Tencent u julu prošle godine uveo vremensko ograničenje igranja za decu kao odgovor na kritike državnih medija o zavisnosti o igrama.\nDeci uzrasta od 12 godina i niže dopušteno je sat vremena igranja dnevno, uz zabranu igranja od 21 do 8 sati. Maloletnici stariji od 12 godina mogu igrati po dva sata dnevno.\nTencent je u ponedeljak objavio i da je u septembru isprobao sistem za raspoznavanja identiteta novih igrača prema njihovim licima u Pekingu i Shenzhenu. Od oktobra proveravaju postojeće identifikacione podatke korisnika i očekuju da će do kraja ovog meseca dovršiti postupak.\nFoto: Bigstock/ JJFarquitectos\n« Ovako Šeril i Džesi ugovaraju večeru\nDženifer Lopez ima novi spot »


Joksimoviæ: Nadam se da æe EK pružiti finansijsku podršku Srbiji - B92.net\nMinistarka za evropske integracije Jadranka Joksimoviæ pozdravila je poruke koje su funkcioneri Evropskog parlamenta zajednièki uputili komesarima EK.\nI kazala je da se nada da æe EK odgovoriti konkretnim merama i pružiti finansijsku podršku Srbiji i drugima sa Zapadnog Balkana za borbu protiv pandemije koronavirusa i za "veliki posao" ekonomsko-socijalnog oporavka od njenih posledica.\nU pismu funkcionera EP ukazano da jedino uz punu solidarnost i udruživanjem napora i svih resursa Evrope - èlanice ali i kandidati i potencijalni kandidati u neposrednom susedstvu, mogu izaæi na kraj sa jednim od najveæih izazova u njenoj modernoj istoriji - koronavirusom.\n"Posebno pozdravljam i naglašavam njihov poziv EК na potrebu da mere koje preduzima EU, posebno postupak odobravanja izvoza medicinske opreme iz Evropske unije, ne smeju da negativno utièu na sposobnost da se i naša i druge države u pregovorima uspešno suprostave pandemiji", kazala je Joksimoviæ, a saopštilo Ministarstvo.\nPredsedavajuæi Odbora EP pozvali su Evropsku komisiju da izvesti Evropski parlament o dodatnim finansijskim merama koje æe Evropska komisija doneti za pomoæ treæim državama i u tom smislu pre svega o merama za jaèanje kapaciteta zdravstvenog sistema tih država i prevazilaženja društveno-ekonomskih posledica.\nPodržavajuæi aktivnosti koje Evropska komisija preduzima u cilju podrške ovim državama iz sredstava IPA, programa EU i Mehanizma civilne zaštite EU predsedavajuæi ovih Odbora su podržali predlog da se Fond solidarnosti EU koristi i u sluèaju ugrožavanja opšteg javnog zdravlja.\n"Posebno znaèajno je i što su ukazali na potrebu da finansiranje ovakvih mera treba da podrazumeva dodatna sredstva, a ne samo preusmeravanje veæ postojeæih sredstava èime se mogu usporiti reformske i druge aktivnosti koje se sprovode", istakla je Joksimoviæ.


Peticija i molbe Vladi Srbije da KC Niš ponese ime po hirurgu Miodragu Laziću\nUdruženje porodica kidnapovanih i ubijenih na Kosovu i Metohiji uputilo je predlog predsedniku Srbije Aleksandru Vučiću da Klinički centar u Nišu ponese ime po hirurgu Miodragu Laziću, koji je preminuo od posledica korona virusa.\nTo udruženje je uputilo molbu, kako navode, u ime hiljade i hiljade operisanih i spasenih života boraca Republike Srpske, boraca vojske i policije Republike Srbije iz 1998-1999. godine, kao i pacijenata zaraženih korona virusom ove godine.\nIstovremeno, na hiljade građana iz Niša, ali iz cele Srbije putem onlajn peticije daje podršku da Klinički centar Niš ponese ime po hirurgu.\nPo njegovoj želji, i Nišlije su svog sugrađanina koga nazivaju čuvenim srpskim hirurgom jer je tokom ratova devedesetih spasavao živote u Republici Srpskoj Krajini i Republici Srpskoj, ispratile uz „Marš na Drinu“ što je i bila njegova poslednja želja.\n„Marš na Drinu“ i aplauz za heroja koji je preminuo od koronavirusa; Foto: GO Medijana\nMiodrag Lazić (65) je rođen u Zemunu, a kada je njegov otac, koji je bio oficir JNA dobio prekomandu za Niš, prešao je u taj grad.\nU ovom periodu je napisao autobiografsko delo „Dnevnik ratnog hirurga (Knin 1991 – Srpsko Sarajevo 1995)“.\nPrethodni tekstSpisak apoteka u Nišu koje će raditi na Veliki petak od 4h do 7h\nSledeći tekstCOVID bolnica i u Niškoj Banji: Dezinfikovani Gerontološki centar i Dom zdravlja u Nišu


Planiranje-i-kontrola-kvaliteta | Univerzitet u Beogradu - Poljoprivredni fakultet\nU cilju ostvarivanja osnovnih zadataka i ciljeva, Fakultet je propisao i usvojio proceduru kratkoročnog i dugoročnog planiranja svojih aktivnosti. U okviru svoje delatnosti Fakultet vrši planiranje svih oblika obrazovnih, naučnih, istraživačkih i stručnih aktivnosti i kontrolu postignutih rezultata. Planiranje se vrši na osnovu detaljne analize relevantnih unutrašnjih i spoljašnjih činilaca, a zasnovano je na sistematičnom i stalnom prikupljanju podataka i njihovoj stručnoj analizi. Rezultati planiranja su planski dokumenti koji su dostupni javnosti i primenjuju se u radu Fakulteta.\nProcedura planiranja uključuje relevantne aktivnosti u obezbeđenju kvaliteta, razvoja studijskih programa, investiranja, realizacije nastavnog procesa, izdavačke delatnosti, održavanja zajedničkih sredstava za rad, prijema novih lica u radni odnos, izrade naučno-istraživačkih projekata, organizovanja naučnih i stručnih skupova, kao i ugovaranja sa dobavljačima i podugovaračima.\nPlan aktivnosti obuhvata elemente koji se odnose na: upis studenata na svim nivoima studija, investicije, naučno-istraživački rad, realizaciju nastave, raspored nastave, organizovanje naučnih i stručnih skupova, izdavačku delatnost, javne nabavke, međunarodnu saradnju, održavanje sredstava za rad, opremu, objekte i instalacije, higijenu i bezbednost u radu, rada stručnih službi i finansija.\nSavet fakulteta je usvojio startegiju obezbeđenja kvaliteta na predlog dekana, koja predviđa oblasti obezbeđenja kvaliteta i mere za njihovo ostvarenje. O rezultatima kontrole obezbeđenja kvaliteta Fakultet sačinjava izveštaj koji je dostupan javnosti. Fakultet redovno preispituje delotvornost sprovedenog planiranja i kontrole i radi na njihovom unapređenju.\nKontrola se obavlja poređenjem planiranih i ostvarenih ciljeva i poređenjem ostvarenih rezultata Fakulteta sa njegovim rezultatima u prethodnom periodu i sa rezultatima sličnih visokoškolskih ustanova u zemlji i svetu. Fakultet redovno i sistematično kontroliše ispunjavanje osnovnih zadataka, dajući prioritet ostvarenju obrazovnih ciljeva. Javnost u radu obezbeđena je omogućavanjem pristupa dokumentaciji u vezi planiranja i kontrole na sajtu Fakulteta.


AKPA: Očekujemo pozitivno mišljenje Venecijanske komisije o Nacrtu akta o promeni Ustava Srbije - Društvo - Dnevni list Danas\nPočetna » Vesti » Društvo » AKPA: Očekujemo pozitivno mišljenje Venecijanske komisije o Nacrtu akta o promeni Ustava Srbije\nAKPA: Očekujemo pozitivno mišljenje Venecijanske komisije o Nacrtu akta o promeni Ustava Srbije\nFoto: Alumni klub Pravosudne akademije\nČlan Venecijanske komisije Vladan Petrov izjavio je danas na savetovanju Alumni klub Pravosudne akademije (AKPA) da će se Venecijanska komisija 15. oktobra izjasniti o Nacrtu akta o promeni Ustava Srbije i očekuje da mišljenje bude vrlo pozitivno.\nZamenik predsednika Vrhovnog kasacionog suda (VKS) Dragiša Slijepčević istakao je potrebu da taj sud nakon ustavnih izmena zadrži svog predstavnika u Visokom savetu sudstva, bilo da to po položaju bude predsednik suda, što smatra najboljim rešenjem, bilo da to bude drugi sudija VKS, što se mora garantovati Ustavom.\nPored toga, uveren je da stvarne nezavisnosti sudske vlasti ne može da bude sve dok joj u nadležnost ne bude stavljeno donošenje sopstvenog budžeta i kadrovskog plana, koji bi se odnosio na sve zaposlene u pravosuđu, navodi se u saopštenju AKPA.\nDoskorašnji predsednik Ustavnog suda Bosne i Hercegovine i član Venecijanske komisije Zlatko Knežević je istakao da je za Srbiju veoma važno da dobije pozitivno mišljenje Venecijanske komisije na Nacrt teksta akta o promeni Ustava i da veruje da će se to i dogoditi, ali da svakako treba očekivati i određene primedbe.\nStavove AKPA izneo je sudija Siniša Trifunović, koji je naveo da to Udruženje podržava predstojeće ustavne promene u kojima je sadržano niz dobrih rešenja, kao što je ukidanje probnog mandata za sudije i tužioce i depolitizacija pravosudnih saveta.\nDodao je da bi bilo dobro na ustavnom nivou zaštiti Pravosudnu akademiju od neprimerenih uticaja i rešiti pitanje odnosa te ustanove sa pravosudnim savetima i tako izbeći moguće probleme koji se mogu javiti ako se ta pitanja prepuste zakonskom regulisanju.\nTokom Savetovanja raspravljana su i aktuelna pitanja sudske prakse u oblasti krivičnog i građanskog prava i ukazano je na potrebu za izmenama Zakona o parničnom postupku, koje bi sudske postupke u Srbiji trebalo da učine efikasnijim i da omoguće građanima suđenje u razumnom roku.\nSavetovanju na Srebrnom jezeru prisustvovalo je više od 120 sudija, tužilaca, njihovih mladih kolega i profesora prava.\nakpaalumni klub pravosudne akademijeDragiša SlijepčevićUstav Srbijevenecijanska komisijaZamenik predsednika Vrhovnog kasacionog suda


Regionalni sastanak KORAK-a | Korak\n07/09/2013 Događaji, Judicial Monitoring Network, Konferencije Nema komentara\nRegionalni sastanak KORAK-a\nKoalicija za Ravnopravnost – KORAK Vas poziva na regionalni sastanak u petak 27. septembra 2013. godine u hotelu Moskva u Beogradu u 12h. Na sastanku će biti oformljena regionalna mreža Judicial Monitoring Network koju će činiti organizacije civilnog društva, zainteresovani pojedinci i mediji iz Srbije, Kosova i Crne Gore, čiji će cilj biti praćenje rada državnih organa, a naročito pravosuđa u slučajevima diskriminacije u sve tri zemlje.\nPozivamo Vas da prisustvujete regionalnom sastanku u Beogradu i svojim učešćem doprinesete osnivanju Judicial Monitoring Network.\nU prilogu se nalazi pozivno pismo i nacrt agende. Očekujemo da će jedan od govornika biti predstavnik Delegacije EU. Takođe očekujemo da će biti prisutni i predstavnici državnih organa i medija.\nKoalicija KORAK ovu priliku koristi i da Vas pozove da zajedno uzmemo učešće u Paradi ponosa koja će se održati 28. septembra 2013. u Beogradu i time podržimo višegodišnje napore građana i nevladinih organizacija u ostvarivanju prava na slobodu okupljanja.\nPoziv je otvoren za OCD, zainteresovane pojedince i predstavnike medija iz Srbije, Crne Gore i Kosova. Ukoliko ste zainteresovani za učešće, Vaše podatke (ime i prezime, organizacija i funkcija) možete poslati na korak@yucom.org.rs najkasnije do 25. septembra 2013, a sve dodatne informacije možete dobiti na +381113344425.\nSmeštaj učesnicima iz Srbije nije obezbeđen, ali će putni troškovi biti refundirani. Broj učesnika iz Srbije je ograničen na 20.\nKORAK Pozivno pismo i nacrt agende regionalni sastanak 27.09


Mala preduzeća postaju višestruke žrtve ransomvera Mala preduzeća postaju višestruke žrtve ransomvera – Personal magazin\nVeoma mala preduzeća sa manje od 50 zaposlenih mogu biti unosna meta za sajber kriminalce zbog podataka koje čuvaju o svojim klijenatima i zaposlenima. Ovo ih može koštati ukoliko se…\nVeoma mala preduzeća sa manje od 50 zaposlenih mogu biti unosna meta za sajber kriminalce zbog podataka koje čuvaju o svojim klijenatima i zaposlenima. Ovo ih može koštati ukoliko se ti podaci prodaju ili iskoriste za ucenu, a to može doneti nove prihode kriminalcima koji napadaju preduzeća.\nPored stalnih rizika od remećenja sajber bezbednosti, studija kompanije Kaspersky Lab otkrila je da su mala preduzeća takođe ugrožena jer se oslanjanjaju na osoblje koje nema iskustva na polju sajber bezbednosti. Svako treće preduzeće ove veličine poverava IT bezbednost zaposlenima koji možda nemaju znanje neophodno za zaštitu preduzeća od raznih pretnji.\nProučavajući detaljnije pretnje usmerene ka malim preduzećima, izveštaj kompanije Kaspersky Lab ilustruje kako na njih utiče ransomver — s nalazima koji pokazuju da kada ove kompanije jednom postanu meta ransomvera, često su meta iznova i iznova. Zaista, od onih malih preduzeća koja su pretrpela neki incident u poslednjih 12 meseci, mnoga su postala žrtve višestrukih incidenata — sa 37% njih koja su doživela dve ili tri infekcije.\nOvo može imati veliki uticaj na poslovanje, jer prestanak sa radom ili nedostatak pristupa datotekama u dužem vremenskom periodu može biti izuzetno štetan. Zapravo, od anketiranih žrtava rensomvera, više od četvrtine (27%) je izgubilo pristup svojim podacima u periodu od nekoliko sedmica, što znači da ovaj problem neprestano ugrožava male firme zbog mogućnosti prestanka rada, a samim tim i štete po prihode i reputaciju.\nSergej Martsinkian (Sergey Martsynkyan), šef sektora za B2B marketing proizvoda u kompaniji Kaspersky Lab, rekao je: ,,Ransomver je jedna od mnogih veoma ozbiljnih sajber pretnji sa kojima se danas suočavaju preduzeća. Kada vas zadesi, može imati ogromne posledice, bez obzira na veličinu preduzeća. Međutim, veoma male firme su posebno osetljive na višestruke incidente. Jedan od razloga za to je možda taj što u mnogim malim preduzećima IT obezbeđivanje vrše ljudi koji verovatno ne znaju kako da izbegnu opasnosti – jednostavno nemaju vreme ili IT veštine da bi se nosili sa tim pretnjama“.\nMala preduzeća se mogu bolje zaštititi, uprkos nedostatku IT osoblja, uz bezbednosna rešenja posebno dizajnirana za ovu veličinu organizacije – jedno takvo rešenje je Kaspersky Small Office Security. Ono pomaže preduzećima da se zaštite od ransomvara, i još mnogo drugih pretnji, na sledeće načine:\nJednostavan je za upotrebu: bilo koji zaposleni može da primenjuje i upravlja rešenjem Kaspersky Small Office Security – čak i ako nije stručan za IT bezbednost.\nSpremanje za daljinsko upravljanje: rešenjem se može rukovoditi preko online konzole, tako da korisnici mogu njime upravljati i pratiti bezbednost sa bilo kog mesta. Ovo ga čini idealnim za mala preduzeća koja nemaju glavnu kancelariju, ili ona koja koriste dosta uređaja za daljinsko upravljanje.\nZaštita na nivou računara i servera: komponenta Sistem Watcher koja je dostupna za Windows fajl servere kao i računare, štiti osetljive poslovne podatke tako što blokira eksploite i poništava bilo koju aktivnost izvršenu od strane zlonamernih aplikacija.\nPodržava mobilnost veoma malih preduzeća: kako bi obezbedile radnike na udaljenim lokacijama i one koji su u pokretu, tehnologije mobilne bezbednosti i upravljanja u okviru rešenja Kaspersky Small Office Security štite osetljive informacije na uređajima koji su u vlasništvu zaposlenih. Rešenje takođe ima mogućnost lociranja, zaključavanja i brisanja podataka sa nestalih uređaja radi zaštite podataka kompanije, za slučaj da uređaj završi u pogrešnim rukama.\nMala preduzeća postaju višestruke žrtve ransomvera was last modified: October 15th, 2018 by Redakcija\nUlice starog Beograda u Naučnom klubu Beograd...\nCanon PowerShot SX70 HS – moćan 65x zum na fiksiranom objektivu\nDell predstavio novi Alienware m15 – najlakši i najtanji Alienware gejming laptop do sada


Megashema - Ognjen Radonjić - Peščanik\nMegatrend je bizarna pojava već godinama. Poslovni poduhvat za proizvodnju diploma i fabrikovanje privilegija – dizači ruku, vikari, posao u javnoj upravi ili zaposedanje državne funkcije. Nastao je u vreme socijalista i zahvaljujući bliskim vezama sa njima opstao je i nakon petooktobarskih promena (na primer, dok je bio predsednik, Boris Tadić je baš tamo održao neko predavanje), a punu afirmaciju doživeo je za vreme naprednjačke Hidre.\nSvega i svačega je tu bilo. Prisetimo se pompezno najavljenih studija za di-džejeve koji će biti obučeni da čitavu noć drže na nogama 5.000 ljudi bez upotrebe narkotika, ili bilborda koji su svojevremeno preplavili grad sa informacijom da je Megatrend najbolji privatni univerzitet u Evropi. Ovu „prestižnu“ nagradu Megatrend je dobio 2017. od Evropske nezavisne agencije iz Zenice osnovane 1995. koja nagrađuje najbolje menadžere i kompanije u regionu. Doduše, ostala je nepoznanica koji su to univerziteti bili u konkurenciji, na osnovu kojih indikatora je Megatrend univerzitet dobio ovo „prestižno“ priznanje i kakve veze ova agencija ima sa obrazovanjem. Ups, na kraju je ispalo da ni Megatrend nema veze sa obrazovanjem – preko fantomskih firmi u Londonu koje su bile registrovane za konsalting poslove, sa fantomskim sedištima, programima, nastavom, profesorima i sa godišnjim prometom od nekoliko stotina funti štancovao je hiljade diploma. Našao se i među 9 privatnih univerziteta u Srbiji koji su desetak godina izdavali doktorske diplome bez akreditovanih magistarskih studija. Umesto da ih poništi, vlast je septembra 2018. donela lex specialis (Zakon o izmenama i dopunama Zakona o visokom obrazovanju, član 18) kojim su lažni doktorati proglašeni validnima. Poslednji Megatrendov hit je Black Friday ponuda od 25% popusta za studente koji ovih dana upišu prvu godinu osnovnih studija.\nBizarna je i njegova aktuelna prodaja fiktivnom nemačkom konzorcijumu fondova, na čijem čelu je neki čovek koji je bio na čelu Konzervativne, ali ipak reformističke stranke koju je ostavio u dugovima i koji nije plaćao svoje sekretarice. Vest glasi da je Megatrend prodat za 56 miliona evra (valjda će platiti porez) i da će novi vlasnik narednih godina investirati u ovaj posao 150 miliona evra. Tom prilikom je rektor Megatrenda izvalio da je upis studenata opao za 400% – što bi rekao Corax, tolike diplome imaju a ne znaju da pad može da bude maksimalno 100%. Elem, pitanje je zašto bi neko kupio biznis koji je u padu „400%“ za 56 miliona evra sa obavezom da investira još tri puta toliko. Besmisleno je i to što novi vlasnik koji u ovaj biznis planira da investira desetine miliona evra očekuje da kod njega profesori rade besplatno, iz ideala, a ne zbog novca. Zato je javnost počela da bruji o nečemu što je očigledno – da je u pitanju shema za legalizovanje, ko zna čijeg sve ne, nelegalno stečenog novca. Usput se ispostavilo da su ljudi koji upravljaju konzorcijumom nemačkih fondova fantomi, baš kao što su to i Megatrend londonske konsalting kompanije.\nSledeće pitanje je šta dalje. Može se pročitati da je rektor na vreme odlučio da ode, da se ceo sistem raspada i da je on svestan toga da je onaj ko prvi utekne u najboljoj poziciji da za sobom zalupi vrata. Budućnost ovog univerziteta je, prema ovom scenariju, njegovo gašenje.\nIpak, da li bi mu ova vlast tako nešto dozvolila, s obzirom da je Megatrend mašinerija za proizvodnju njenih budućih kadrova, da su tamo uhlebljeni mnogi državni funkcioneri i da mnogi na vlasti i njima bliski ljudi imaju njegove lažne diplome? Ulog je veliki, bez sumnje. Iako sada zvuči neverovatno, ali i mnogo neverovatnije stvari su u međuvremenu postale naša realnost, blizak mi je scenario usvajanja nekog novog lex specialisa kojim će se Megatrend pretvoriti u državni univerzitet. Razloga za podržavljenje Megatrenda može da bude mnogo, just name it – univerzitet sa tradicijom, njegov veliki značaj, ugled u svetu, mnogo zaposlenih i studenta itd. Ovom odlukom bi svakako, na efektan način, bio zabijen važan ekser u kovčeg srpskog obrazovanja. Ukoliko pretpostavimo da ova vlast baš to i želi, onda bi ovaj potez, iz njene perspektive, bio briljantan.


Putin potpisao zakon: Ekstremisti ne mogu na izbore\nTanjug 4. juna 2021. 13:59\nMOSKVA – Ruski predsednik Vladimir Putin potpisao je danas zakon kojim se zabranjuje članovima organizacija koje se u Rusiji smatraju ekstremističkim da se kandiduju na izborima.\nSaveznici ruskog opozicionog političara Alekseja Navaljnog, koji se nalazi u zatvoru u Rusiji, tvrde da je cilj zakona da se onemogući njihovo učešće na parlamentarnim izborima ove godine, prenosi Rojters.\nZakonom se zabranjuje članovima ili liderima grupa, koje se smatraju ekstremističkim, da se kandiduju za mesto u Državnoj Dumi, donjem domu parlamenta, ili da učestvju u drugim izborima u periodu od tri do pet godina.\nZakonom se onemogućavaju kampanje za parlament koje su najavili pojedini saveznici Navaljnog, uključujući Ljubov Sobolj, koja se krivično goni zbog protesta organizovanog u znak podrške Navaljnom.\nPotpisivanje zakona poklapa se sa 45. rođendanom Navaljnog, koji će on obeležiti iza rešetaka pošto služi dvoipogodišnju kaznu zbog optužbi za proneveru, a za koje tvrdi da su izmišljene.\nTim Navaljnog sarkastično je nazvao zakon „specijalnim rođendanskim pozdravom iz Kremlja“.


Vesti online / Vesti / Ex YU / Hrvatska izručila BiH Ružnića zbog zločina nad Srbima\nHrvatska je u sredu izručila Bosni i Hercegovini bivšeg pripadnika Armije BiH Hasana Ružnića, koji je osumnjičen za ratne zločine nad osobama srpske nacionalnosti, potvrđeno je iz Tužiteljstva BiH koje vodi istragu o ovom slučaju.\nPosebno odeljenje za ratne zločine Tužilaštva BiH vodi istragu protiv Ružnića koji se tereti da je kao pripadnik vojne policije Petog korpusa Armije BiH počinio zločin protiv čovečnosti nad žrtvama srpske nacionalnosti u Bosanskom Petrovcu 15. septembra 1995. godine, kada je streljano i ubijeno najmanje 40 Srba, civila i vojnika koji su se prethodno predali.\nOsumnjičeni se tereti da je lično učestvovao u streljanjima i pojedinačnim ubistvima preživelih, prenosi regionalna televizija N1.\nRužnić je na osnovu međunarodne poternice, koju je raspisalo Tužilaštvo BiH, uhapšen u Hrvatskoj 29. jula.\nOn je osumnjičen u sklopu istrage koja se vodi protiv veće grupe nekadašnjih pripadnika Armije BiH, uključujući penzionisanog generala Atifa Dudakovića, ratnog zapovednika Petog korpusa u bihaćkoj regiji.\nZajedno sa Ružnićem istragom je obuhvaćeno ukupno 17 osumnjičenih, uključujući i Dudakovića.


“Naši kupci su dominantno iz Evropske unije, više od 90 posto, i praktično kad su njihove aktivnosti smanjene ili zaustavljene onda se to jako odražava na stanje u našoj privredi i u našoj branši”, rekao je on.\nU ovoj situaciji kada su smanjeni poslovi automatski se stanje održava na finansijsku situaciju jer svi troškovi proizvodnje, radnika, obaveze prema državi i dalje su na poslodavcu, odnosno proizvođaču, ističe Međić.\n“Možemo reći da, ipak, nije bilo velikog otpuštanja radnika. Međutim, ukoliko u ovom i narednom periodu ne dođe do povećanja narudžbi moguće je očekivati smanjenje broja radnika”, navodi on.\n“Naravno da to niko ne želi, ali kompanije tržišno posluju i ovo je odraz te situacije, i moraju se tako ponašati”, ističe Međić i navodi da što se tiče saradnje, odnosno pomoći od strane države, ona je takva kakva jeste, generalno za kompletnu privredu.\nTags #koronavirus #tekstilna industrija


Šok za Bajern pred Ligu šampiona! - Sportske.net\nBiće značajno oslabljeni za duel sa viceprvakom Evrope.\nKutinjo, ne možeš da kažeš da te Klop nije upozorio...Poslovanje Bajerna, ovo je njihova zarada za prošlu sezonuJoš jedan od iskusnijih napušta Bajern, vraća se u domovinu?Barsa diže ruke od veziste, situaciju koristi Bajern?Klop: "Takve gluposti samo vi možete da pitate..."\nTežak zadatak je pred Bavarcima, za ovakav žreb se mogu zahvaliti i Crvenoj zvezdi, koja je savladala "Redse" na stadionu "Rajko Mitić" i namestila im drugo mesto u grupi iza Pari sen Žermena.\nU startu jako težak dvomeč za Bajern, koji ima brojne probleme ove sezone, a novi se pojavio pred duel sa "Redsima" u osmini finala elitnog takmičenja.\nNaime, u poslednjem meču grupne faze protiv Ajaksa (3:3), Tomas Miler je zaradio direktan crveni karton, zbog neopreznog starta nad Nikolasom Taljafikom, kada je previsoko podigao nogu i po glavi zakačio defanzivca "Kopljanika".\nSa druge strane, Liverpul za prvi meč na "Enfildu" neće moći da računa na Virdžila van Dajka, koji je zaradio suspenziju zbog parnih žutih kartona, pa je na Bavarcima da pokušaju da ostvare što bolji rezultat na gostovanju.


Grčki premijer traži parlamentarne izbore 6.maja\nGrčki premijer Lukas Papademos rekao je da će danas od grčkog predsjednika tražiti zakazivanje prijevremenih izbora za 6. maj.\nPapademos je ovo potvrdio na sastanku svog kabineta, i rekao da će se kasnije danas sastati sa grčkim predsednikom Karolosom Papuljasom i tražiti od njega da raspusti Skupštinu i zakaže izbore.\nPrema navodima izvještača BBC -ja ukoliko se potvrdi 6. maj za datum izbora, to će značiti kratku i vrlo napetu kampanju.\nPredsjednik grčkog Parlamenta Filipos Pecalnikos potvrdio je ranije za istu televiziju da će danas biti zakazani prevremeni izbori.\nPapademos se nalazi na čelu prelazne tehnokratske vlade koju podržavaju dvije vodeće partije u zemlji, desna Nova demokratija i socijalistički Pasok. Vlada je formirana u novembru prošle godine sa ciljem da vodi zemlju kroz rastuću dužničku krizu.\nNjegov glavni zadatak bio je da osigura da Grčka dobije sljedeću tranšu pomoći iz prvog paketa pomoći Evropske unije i MMF-a vrednog 110 milijardi eura i odobrenje drugog paketa pomoći od 130 milijardi eura.\nPapademosova vlada je prošlog mjeseca osigurala drugi paket međunarodne pomoći pošto je postigla sporazum sa privatnim kreditorima o otpisu dijela duga, i pošto se obavezala na usvajanje novih mjera štednja.


NAPRAVILI MALU CRKVU U UČIONICI: Veroučitelju u Srpskoj Crnji se ispunio se san | Novosti.RS\n- Školska zgrada koja je iznedrila mnogo generacija učenika, pod nazivom OŠ "Đura Jakšić" u Srpskoj Crnji, postoji od 1972. godine - kaže direktorka Milankov, uz napomenu da školska zgrada nije posedovala posebnu učionicu za versku nastavu.\nStidljivo, korak po korak, uz svesrdnu pomoć kolega, ali i svojih đaka, veroučitelj je započeo realizaciju sopstvene ideje, da deca u Srpskoj Crnji konačno dobiju opremljen kabinet i svoju "malu crkvu" kako su je nazvali.\n- Zahvalni smo direktorki, koja je odobrila adaptaciju prostora i pružila podršku realizaciji projekta, koji su podržali i Vladimir Brakus, predsednik opštine Nova Crnja, i Goran Lakić, koji je nesebično pomagao i doprineo našoj sreći - naglasio je veroučitelj Stojšin.\nOn se zahvalio brojnim meštanima, koji su svojim prilozima pomogli da učionica za veronauku, izgleda kao prava mala crkva.\n- Sve je urađeno sa mnogo ljubavi, za generacije koje dolaze, a uz novi nameštaj, enterijer je obogaćen ikonama i slikama raznih veličina i tehnika, sa likom Svetog Save, patrijarha Pavla - napominje Jelka Č. Filušev, nastavnica srpskog jezika i književnosti.\nosnovna škola veroučitelj Srpska Crnjlja Dragan Stojišin


Društvo i ekonomija: Kad će biti gotovi svi naši koridori - BalkaniYUm.TV '); } //]]>\nKad će biti gotovi svi naši koridori\nPutni Koridor 10 kroz Srbiju biće potpuno završen najkasnije do početka 2016. godine, a Koridor 11 od Beograda do Čačka najkasnije do polovine iste godine.\nBar tako tvrdi direktor Koridora Srbije, Dmitar Đurović.\nObilaznica oko Beograda, koja je deo Koridora 10, biće završena najkasnije za dve godine, rekao je Đurović u Privrednoj komori Srbije, gde je održan sastanak sa svim partnerima na izgradnji koridora u Srbiji.\nOn je kazao da su u toku pregovori za izbor izvođača radova za obilaznicu oko Beograda, sa kompanijama iz Kine, Austrije, Italije, Češke i Izraela i najavio da će ugovor biti potpisan najverovatnije u septembru, a da bi radovi mogli da krenu u martu iduće godine.\nĐurović je rekao da je završena izgradnja leve trake autoputa na Koridoru 10 između Vranja i Bujanovca, na deonici Donji Neradovac - Srpska Kuća, u dužini od šest kilometara i dodao da će svih osam kilometara obe trake biti završeno u naredna tri meseca.\nOn je kazao da će za dva meseca biti završen pun profil autoputa na Koridoru 10 od Levosoja do makedonske granice u dužini oko 21 kilometar.\nPutevi Užice su se, prema njegovim rečima, uključili u taj posao za koji je Ministarstvo finansija i privrede izdvojilo 330 miliona dinara.\nĐurović je naveo da je Grčka zbog finansijske situacije u toj zemlji otkazala odobrena sredstva iz Helenik plana za deo Koridora 10, za deonicu Srpska Kuća - Levosoje blizu makedonske granice, u iznosu oko 65,5 milina evra.\nZa deonicu Donji Neredovci - Srpska kuća, iz Helenik plana biće isplaćeno celih 21,7 miliona evra.\nKoridori Srbije su u prethodna dva meseca ugovorili gradnju Koridora 10 u dužini oko 50 kilometara u vrednosti oko 290 miliona evra sa firmama iz Španije, Italije, Bugarske, Rusije, Bosne i Hercegovine i Grčke.\nĐurović je poručio da će svi izvođači radova koji ne budu poštovali rokove biti sklonjeni sa gradilišta, odnosno da će sa njima nakon opomene biti raskinut ugovor i povučena bankarska grancija.\nOn je kazao da je država obezbedila 3,3 milijarde dinara za eksproprijaciju zemljišta, što je ranije bila najveća kočnica u gradnji autoputeva.\nĐurović je najavio da će ove godine biti završena gradnja ukupno 40 kilometara autoputa, koridora 10 i 11, ističući da je to odličan rezultat, s obzirom da je prošle godine u Srbiji napravljeno 9,6 kilometara.\nProsek gradnje autoputeva u okruženju, kako je rekao, iznosi oko 52 kilometara godišnje, što je približno i evropskim standardima.\nHrvatska je u protekloj deceniji imala 52,2 kilometara autoputa godišnje, što je i najviše u regionu, rekao je Đurović, dodajući da je siguran da će Srbija sledeće godine imati više izgrađenihi kilometara.\nOn je naveo da su u Srbiji trenutno otvorena 164 gradilišta i da su Koridori Srbije osnovali radnu grupu koja kontroliše projekte i rešava probleme sa izvođačima kako bi se ubrzali radovi i sprečili česti odštetni zahtevi angažovanih kompanija.\nŠto se tiče Koridora 11, autoput od Uba do Lajkovca će biti završen u toku iduće godine, a kineska kompanija Šandong haj-spid grupa treba do 10. avgusta da započne radove na gradnju deonica od Obrenovca do Uba i od Lajkovca do Ljiga, kada ističe rok za početak gradnje, naveo je Đurović.\nPrema njegoviom rečima, problem oko izmeštanja viševekovnog hrasta koji se nalazi na trasi Koridora 11 u selu Savinac kod Takova rešiće Ministarstvo građevine.


Čović: Srbima srpsko, Hrvatima Hercegovina, a Bošnjacima Sarajevo i Tuzla\nPredsjednik HDZ-a BiH Dragan Čović rekao je da hrvatski narod u BiH mora imati svoju federalnu jedinicu, a da bi se to ostvarilo hrvatski političari moraju izabrati pregovaračku poziciju kako bi mogli da brane svoje teze u vezi sa tim.\nČović je rekao novinarima u Livnu da vjeruje da je za BiH najbolje rješenje hrvatski prijedlog - četiri federalne jedinice od kojih bi jedna bila sa hrvatskom većinom, što je, prema njegovom mišljenju, prihvatljivo i Bošnjacima i Srbima.\n"Jedna federalna jedinica bila bi sa hrvatskom, druga sa srpskom i najvjerovatnije dvije sa bošnjačkom većinom i to sarajevska i tuzlanska. Protiv drugačijeg uređenja BiH kroz ustavne promjene nisu ni predstavnici međunarodne zajednice pod uslovom da se predstavnici tri konstitutivna naroda dogovore", tvrdi Čović.\nGovoreći o oktobarskim opštim izborima u BiH, lider HDZ-a BiH je uvjeren da će ova stranka ostvariti uvjerljivu pobjedu u pet kantona u kojima živi većinsko hrvatsko stanovništvo.\nPrema njegovom mišljenju, to je apsolutno realno, jer je hrvatski narod shvatio da je ovo istorijsko vrijeme i da je iduća godina presudna za opstanak Hrvata u BiH.\nKomentarišući optužnicu koju je protiv njega nedavno podiglo Kantonalno tužilaštvo u Mostaru, Čović je rekao da je to zbog izbora i da je to u posljednjih šest godina treća "montirana optužnica" protiv njega koje se neko, kako kaže, sjetio nakon 10 godina.\nČović je poručio da ga optužnica neće destabilizovati, već će ga samo ojačati, dok će kod hrvatskog naroda, kako je rekao, stvoriti dovoljno motiva da kaže da u BiH svi građani moraju da budu jednaki pred zakonom, te da nema nedodirljivih, kao ni onih koji će davati naloge tužiocima da podižu neosnovane i neargumentovane optužnice.\nDelegacija HDZ BiH, koju je predvodio Dragan Čović, razgovarala je u četvrtak u Livnu sa članovima Predsjedništva Županijskog odbora stranke o aktuelnoj situaciji i predstojećim opštim izborima u BiH.


Na današnji dan – Zvezda deklasirala Karl Cajs Jenu\nDo prvog polufinala Kupa šampiona u istoriji Crvena zvezda je došla posle briljantne partije protiv prvaka Istočne Nemačke. Iz Jene je nemački tim doneo prednost od 3:2 u meču koji je obeležio irski arbitar Džon Karpenter jer je u 72. minutu isključio Dragana Džajića. Ipak, i bez Džajića na krcatoj Marakani, jer je pored prodatih 88.000 ulaznica, bilo prisutno, prema hroničarima, oko 100.000 gledalaca a još 30.000 ostalo pred kapijama, tim trenera Miljana Miljanića očitao je pravu lekciju rivalu i deklasirao ga – 4:0.\nBriljirao je Jovan Kule Aćimović na tom meču, atraktivnim potezima dizao je publiku na noge i već posle sat vremena igre na semaforu je stajalo 3:0. Stanislav Karasi je asistirao Stevanu Ostojiću koji je udarcem glavom bio neumoljiv. Odličnu partiju Stanislav Karasi je krunisao golom u 78. minutu. Posle niza driblinga odlučio se na udarac sa 20-tak metara i pogodio sam ugao za jednu od najubedljivijih pobeda u evrokupovima. Crvena zvezda je došla do polufinalnog dvomeča sa Panatinaikosom koji je posle 4:1 u Beogradu, usled niza misterioznih okolnosti, završen tragičnom eliminacijom u Atini (0:3).


Posle dva laka protivnika na startu takmičenja, šahistkinje su danas imale ravnopravnog rivala, a meč je odlučila Irina Čoljškina, koju je selektor Ana Benderać prvi put uvrstila u ekipu. Ona je na drugoj tabli iskoristila bele figure i u efektnom napadu savladala Katarinu Nemcovu.\nNataša Bojković, Anđelija Stojanović i Jovana Erić su sigurnom igrom bez većih problema uspele da osvoje po pola poena, pa će naša selekcija četvrto kolo dočekati na deobi prvog do 11. mesta.\nŠahisti su dobar žreb iskoristili ne samo da lako osvoje dva boda, već i da maksimalno uvećaju broj poena, što na kraju može da bude važno u slučaju deobe mesta.\nU četvrtom kolu šahistkinje će sutra igrati protiv selekcije Kine, koja je takmičenje počela kao drugoplasirana po prosečnom rejtingu i 15 mesta je bolje rangirana od našeg tima.\nŠahisti će se sastati sa Francuskom, koja ima deseti prosečni rejting, što je sedam mesta bolje od naše ekipe.\nSrbija - Farska Ostrva 4:0\nAleksandar Kovačević - Dam Zisko 1:0 (43)\nDžon Rodgard - Bojan Vučković 0:1 (36)\nIvan Ivanišević - Olaf Borg 1:0 (57)\nHendrik Andersen - Robert Markuš 0:1 (25)\nČeška - Srbija 1,5:2,5\nEva Kulovana - Nataša Bojković remi (23)\nIrina Čoljuškina - Katarina Nemcova 1:0 (42)\nOlga Sikorova - Anđelija Stojanović remi (44)\nJovana Erić - Tereza Olsorova remi (30).\nŽenska reprezentacija u šahu\nMuška reprezentacija u šahu


Festival evropskog filma - Ozonpress :: internet portal\nDrugi deo petog po redu Festivala evropskog filma, u organizaciji Delegacije Evropske unije u Srbiji, EU Info centra i sedam lokalnih gradova- partnera počinje 19.septembra i trajaće do 4. novembra.\nPriliku da u sklopu jesenjeg dela Festivala evropskog filma gleda filmove iz Belgije, Estonije, Italije, Portugala, Danske, Kipra, Rumunije, Litvanije i Mađarske imaće građani Šapca, Leskovca, Prijepolja, Prokuplja, Obrenovca, Užica i Negotina.\nU pitanju je devet filmova, osam igranih i jedan dokumentarni.\nFestivalska jesen počinje 19.oktobra u Kulturnom centru Šabac.\nDelegacija Evropske unije podržava mnogobrojne kulturne manifestacije u Srbiji, među kojima su – Belgrade Dance Festival, Guitar Art Festival, EXIT festival, Nišvil, Green Fest, NOMUS, Belgrade Irish Festival, Festival pozorišta za decu i mnoge druge, čime pokazuje svoju naklonost ka interkulturnom dijalogu i kulturnoj razmeni…


MREŽA MLADIH EVROPSKIH AMBASADORA U POSETI NOVOM SADU - OPENS\nMREŽA MLADIH EVROPSKIH AMBASADORA U POSETI NOVOM SADU\n08 Jul/2021 Objavio JelenaObjavljeno u Vesti\nOPENS je u saradnji sa mrežom Mladih evropskih ambasadora 7. jula 2021. godine sa početkom u 11 časova ispred Omladinskog centra OPENS (kineska četvrt) u zajedničkom obraćanju mladima kroz razgovor pričao o aktivnostima, ciljevima i programima organizacija, kao i značaju učešća mladih u društveno-kulturnom životu celog regiona. Kao poseban deo programa posvećen mladima bili su OPENS ambasadori i Mladi evropski ambasadori koji su predstavili svoje aktivnosti i poslali poruku o važnosti učešća mladih u društvu, kroz aktivizam, kreativnost, kulturni dijalog i saradnju.\nMreža Mladih evropskih ambasadora je kompomenta projekta Regionalna komunikaciona strategija za Zapadni Balkan koji podržava Evropska komisija, DG NEAR, koju čini 60 mladih iz celog regiona Zapadnog Balkana. Mladi ambasadori otvoreni su za razmenu mišljenja i podsticanje promena kako u svojim sredinama, tako i u čitavom regionu zapadnog Balkana, ali i širom EU. Mladi ambasadori moraju da imaju između 18 i 29 godina i da dolaze sa Zapadnog Balkana, te da budu aktivni u nekoj od kreativnih oblasti kao što su umetnost, dizajn, film, fotografija, muzika, omladinski aktivizam, zaštita životne sredine ili sport. Mladi ambasadori učestvuju na konferencijama, kulturnim događajima i studijskim putovanjima širom EU i Zapadnog Balkana, a u cilju razvijanja veština i širenja mreže – Regionalnog komunkacionog programa Evropske unije za Zapadni Balkan.\nOPENS ambasadori predstavljaju tim mladih, dobro upoznatih sa značajem i rezultatima koje je program titule Omladinske prestonice Evrope doneo Gradu Novom Sadu. Cilj je da OPENS ambasadore čine mladi koji će svojom autentičnošću, opredeljenjima, obrazovanjem i profesionalnim iskustvima upotpuniti i unaprediti rad OPENS-a kroz navedenu promociju. OPENS Ambasadori imaju isti nivo znanja i razumevanja o OPENS-u, te imaju priliku da steknu znanja i veštine iz različitih oblasti, sve u cilju njihovog osnaživanja za promociju OPENS programa na različitim događajima (konferencijama, festivalima, radu na terenu, radu sa srednjoškolcima i mladima iz drugih različitih uzrasnih grupa). Samostalno na interaktivan i kreativan način najavljuju i promovišu OPENS programe, animiraju učesnike i na taj način postaju zaštitno lice OPENS-a.\n“Ono što je jako važno jeste da ove susrete iskoristimo da naučimo o sebi, o drugima i da to ponesemo sa sobom svojim kućama. Lepo je biti na putovanjima, obukama, edukacijama, ali stvarne promene se dešavaju u zajednicama u kojima živimo. Lekcije koje naučimo, ljudi koje upoznamo, projekti koje pokrenemo – koji naprave promene u nama – iz takvih stvari niču i ovakve zgrade, kao što je zgrada Omladinskog centra. Ideja o ovoj zgradi nastala je upravo jednom ovakvom akcijom, jednom ovakvom razmenom iskustava i mišljenja”, rekao je prilikom obraćanja medijima Vukašin Grozdanović, koordinator OPENS-a.\n“Zajedno sa saradnicima iz OPENS-a i omladinskim udruženjima, dobrim tempom i na dobar način, Grad Novi Sad nastavlja da se bavi omladinskom politikom. Takvom sinergijom postižemo dobre rezultate a ovo je prilika da se naš grad još jednom potvrdi kao dobar domaćin. Siguran sam da će omladinski ambasadori iskoristiti boravak u Novom Sadu da se umreže i postave temelje nekog budućeg zajedničkog delovanja”, izjavio je Ognjen Cvjetićanin, član Gradskog veća za sport i omladinu.\nDogađaju je prisustvovao i šef za informisanje, komunikaciju i medije Delegacije Evropske Unije u Srbiji Pol Anri Prese. Izrazio je zadovoljstvo što su se omladinski ambasadori po prvi put susreli baš u Novom Sadu, gradu koji ima tradiciju multikulturalnosti.


Za obnovu rodne kuće Branka Ćopića 100.000 KM - Istinito.com - Ne budi ovca!\nPočetna > Kultura > Za obnovu rodne kuće Branka Ćopića 100.000 KM\n11. Oktobra 2019. Istinito811Leave a Comment on Za obnovu rodne kuće Branka Ćopića 100.000 KM\n“Iduće godine nastavljamo jer nakon što se izgradi, kuću treba i opremiti. Prema mišljenju Zavoda za zaštitu kulturno-istorijskog i prirodnog nasljeđa, ono što je do sada urađeno zadovoljava i radovi će biti nastavljeni po projektu. Biće urađeno sve što je predviđeno projektom da bi replika bila identična kako Ćopić i zaslužuje”, navela je Đakovićeva.\nOna je podsjetila da su predstavnici Ministarstva prosvjete i kulture u martu posjetili Hašane i od načelnika opštine saznali da gradnja nije završena.\n“Ministarstvo prosvjete i kulture se zauzelo da pokrene ponovo tu proceduru, da se podigne na institucionalni nivo i da ministarstvo i Vlada Republike Srpske stanu iza toga”, rekla je ona.\n“U pitanju su specifični radovi koji podrazumijevaju poseban način gradnje kako bi se sačuvala identičnost”, rekla je ona.\nTagged branko copic istinito rodna kuca


Vesti online / Vesti / Srbija / Janjić: Vučićev pucanj u nogu, može da ga košta vlasti\nJanjić: Vučićev pucanj u nogu, može da ga košta vlasti\n"Mnogo je mitološkog ušlo u srpsku politiku koja se održavala na konstruisanoj realnosti o Kosovu", izjavio je direktor foruma za etničke odnose Dušan Janjić i dodao da strahuje da bi priznavanje realnosti za Vučića moglo da bude pucanj u sopstvenu nogu, zbog kojeg bi mogao da izgubi vlast.\nJanjić je na N1 rekao da je opredeljenje Srbije u budućnosti - da li će ići u EU ili protiv EU -važnije od pitanja Kosova. To, kako kaže, podrazumeva priznavanje realnosti, što ne znači priznavanje nezavisnosti, ali znači prijem Kosova u UN bez protivljenja Srbije.\n- Tek tada radi formula "dve Nemačke", tek tada se isplaćuju vaše obaveze prema Berlinu, i to je minimum koji morate da uradite - ističe Janjić.\nOn kaže da unutrašnji dijalog nije, kako je to rekao Marko Đurić, najteži posao sa kojim se država suočila poslednjih godina, već je to bilo potpisivanje prvog okvirnog briselskog sporazuma 2013. godine. Srbija, prema Janjićevim rečima, još nije dostigla ni tačku najvažnije državnog pitanja, a to je opredeljenje u budućnosti - da li će ići u EU ili protiv EU.\n- Ako želite u EU, morate da promenite sadašnju retoriku - "Rezolucija 1244", "tzv. samoproglašena država", "srpska pokrajina"… Treba reći: "Dragi građani, mi smo 2013. stvorili okvir za širenje suvereniteta Kosova na celu teritoriju" - ocenio je Janjić.\nJanjić kaže i da je Vučićev problem - koliko je shvatio iz kontakata sa "dobro obaveštenim krugovima" - to što ne može da odredi šta je ono što Srbija može da dobije zauzvrat.


Da li veštačka inteligencija može da predstavlja opasnost? - Nova ekonomija\nDa li veštačka inteligencija može da ...\nDa li veštačka inteligencija može da predstavlja opasnost?\nThe Naked Scientist, PC Press\nO veštačkoj inteligenciji se piše skoro svakoga dana, a različiti eksperti nude svoja predviđanja na koje će sve načine ona izmeniti svet: u rasponu od optimističnih fantazija, do mračnih teorija u okviru kojih mašine zavladaju svetom.\nIstina je da još uvek ne postoji tehnologija koja "razmišlja" na isti način kao čovek, što znači da mašine još uvek nisu u stanju da izgrade odnos prema svetu, što je jedan od osnovnih preduslova da na njega utiču.\nIstina je da se čovečanstvo najviše boji onoga što bi neko mogao da uradi sa ovako moćnim alatima, budući da AI uključuje i sisteme poput autonomnog oružja, ali i one koji su planirani da se koriste kako bi donosili odluke u ime poslodavaca, te drugih struktura na pozicijama moći.\nTakvi sistemi obično su dela prilično mladih ljudi, koji su naučili kako da usklade meta parametre i neuralne mreže, i koji veruju da je veštačka inteligencija više od alata, te da će jednog dana rešiti sve probleme čovečanstva.\nIstina je, naravno, daleko drugačija, budući da sistemi koje konstruiše čovek reflektuju njegove etičke izbore, te ne nude sveža i drugačija rešenja.\nPored svega navedenog, eksperti ističu da bi sistemi veštačke inteligencije mogli da dovedu i do povećavanja nejednakosti između klasa, budući da će ovakvi alati biti najdostupniji bogatima, koji već imaju sve prednosti.\nTako bi najbolje rešenje bilo da se čovečanstvo motiviše za okretanje kreativnoj ekonomiji koja bi ponudila drugačija rešenja, te u procese rada i odlučivanja uključila sve koji su zainteresovani, a sisteme poput veštačke inteligencije pre svega učinila korisnim, ali bezopasnim, alatima.\nDa li će veštačka inteligencija u budućnosti za...\nBiosens osvojio treću nagradu na prestižnom tak...\nCEO Ford-a: Precenili smo autonomna vozila\nRoboti će u budućnosti nuditi hranu u McDonald'...\nEmpatija i kreativnost su osobine koje će pobe...\nTramp: Rad na veštačkoj inteligenciji učiniti p...\nU EU četvrtina velikih preduzeća koristi robote...\nVeštačka inteligencija uspešnija od čoveka u ot...\nKolega robote, ne uzimaj mi radno mesto!


Realna štetnost mini hidroelektrana o kojoj graditelji ne govore - Društvo - Dnevni list Danas\nPočetna » Društvo » Realna štetnost mini hidroelektrana o kojoj graditelji ne govore\n3Piše: Radio Slobodna Evropa 30. januara 2019. 12.41 Izmenjeno: 12.42\nFoto: Nacionalno udruženjr malih hidroelektrana (Arhiva)\n„Vi kad zahvatite vodu, pa je vodite nekoliko kilometara kroz cevi, pa je propustite kroz turbine i vratite u vodotok, ne produkujete nikakvo zagađenje, ali oni koji zagovaraju izgradnju malih hidroelektrana izbegnu da kažu da to što odvođenje vode čini uništava potpuno život, odnosno čini ekocid u tim vodotocima“, za Radio Slobodna Evropa (RSE) objašnjava dekan Šumarskog fakulteta Univerziteta u Beogradu Ratko Ristić, koji je sa grupom profesora tog fakulteta u oktobru 2018. uradio studiju „Male hidroelektrane derivacionog tipa: beznačajna energetska korist i nemerljiva ekološka šteta“.\nI dok je u Srbiji izgrađeno 110 malih hidroelektrana (MHE), a planirana izgradnja ukupno 856, prema katastru Elektroprivrede Srbije, studije rađene u Evropskoj uniji i Srbiji ukazuju na negativan uticaj koji male hidroelektrane imaju na životnu sredinu.\nŠtetan uticaj MHE prepoznaje i Ministarstvo zaštite životne sredine Srbije. U odgovoru dostavljenom RSE navode da su „negativni efekti MHE po prirodu i životnu sredinu nesumnjivi i da bitno negativno utiču na akvatične ekosisteme i živi svet koji tu obitava, posebno ukoliko se ima u vidu način na koji su pojedine MHE izgrađene“.\nPogubne po reke i sve što živi u njima\nU studiji Šumarskog fakulteta u Beogradu navodi se da „koncept izgradnje MHE fundamentalno ugrožava sistem zaštite životne sredine, očuvanje biodiverziteta i stabilnost fragilnih ekosistema brdsko-planinskih područja“.\nKao primeri negativnog uticaja na reke i biljni i životinjski svet pominju se MHE „Pakleštica“ na reci Visočici na Staroj planini (70km od Niša, na jugu Srbije) i male hidroelektrane na Jošaničkoj i Crnovrškoj reci koje se takođe nalaze u zaštićenim područjima. Na Staroj planini, iako je reč o parku prirode, predviđena je izgradnja 58 malih hidroelektrana.\nUpravo taj slučaj – MHE „Pakleštica“ na reci Visočici (kod Pirota na jugu Srbije) u negativnom kontekstu ističe i nadležno Ministarstvo zaštite životne sredine Srbije. S tim u vezi, ministarstvo je preduzelo konkretne korake.\n„Ministarstvo je preinačilo svoje rešenje vezano za izgradnju MHE na reci Visočica na Staroj planini, koje je nakon povedenog sudskog postupka potvrđeno presudom Vrhovnog kasacionog suda“, navodi se u odgovoru na upit RSE.\nDekan Šumarskog fakulteta u Beogradu Ratko Ristić objašnjava da izgradnja MHE ima naročito negativan uticaj na ribe i druge životinje koje nastanjuju reke, između ostalog, zbog toga što nisu obezbeđene takozvane „riblje staze“, koje ribama i drugim životinjama omogućavaju da se slobodno kreću radi ishrane i mresta.\n„Gde god se maknete po Srbiji, gde god imate male hidroelektrane, postoji redukcija populacije potočne pastrmke, potočne mrene, potočnog raka, koji je inače strogo zaštićena vrsta“, ističe Ristić i dodaje da „gotovo nijedna riblja staza nije u funkciji“.\n„Jednostavno, tako su konstruisane da ribe ne mogu da savladaju tu denivelaciju u rečnom koritu ili u njima uopšte nema vode, jer onaj ko koristi MHE, samo stavi dasku na ulaz vode u riblju stazu, da bi što veću količinu imao u cevima radi veće kinetičke energije i radi veće zarade“, kaže Ristić.\nU studiji organizacije riverwatch.eu koja se bavi zaštitom reka u Evropi, u okviru posebnog ekološkog master plana za reke u regionu Balkana (organizacija pod terminom Balkan podrazumeva države: Slovenija, Hrvatska, Bosna i Hercegovina, Srbija, Crna Gora, Kosovo, Albanija, Makedonija, Bugarska, Grčka, Turska, prim. aut.) navodi se da su reke Balkana „evropsko svetilište za ribe“ kao i da 113 ugroženih ribljih vrsta živi upravo u rekama na potezu od Slovenije do Grčke.\nUkoliko se planirane hidroelektrane na prostoru Balkana izgrade, a reč je o 2.796 MHE u fazi planiranja i 188 MHE koje su u izgradnji, uz postojećih 1.004 MHE koje već rade, „49 vrsta slatkovodnih riba suočiće se ili sa pretnjom od izumiranja ili sa gubitkom od 50 do 100 odsto“.\n‘Mi plaćamo da bi nam neko upropastio reke’\n„Uticaj MHE na prirodu i njihovo devastaciono dejstvo može se ograničiti i kontrolisati doslednim sprovođenjem važećih zakonskih propisa“, navode u ministarstvu i dodaju da su inicirali razmenu podataka između svih nadležnih republičkih organa o svim aspektima koji se tiču MHE, između ostalih i sa Ministarstvom rudarstva i energetike i Ministarstvom građevinarstva, infrastrukture i saobraćaja.\n„Obična je laž da to donosi neki razvoj, da to donosi radna mesta, da to donosi zapošljavanje“, kaže Ristić i dodaje da su male hidroelektrane „automatizovani sistemi, sa obično jednim radnikom, u kome se nadzor sprovodi daljinski pomoću kamera“.\n„Reč je o jako maloj količini energije za bilo kakve ozbiljnije privredne aktivnosti i poenta priče je samo proizvesti energiju koju ćete prodati Elektroprivredi Srbije. Ona mora da vam isplati feed-in tarifu (podsticajne otkupne cene po proizvedenom kilovat času struje iz obnovljivih izvora energije, prim. aut.) a ‘prebogata’ Srbija i sva srpska domaćinstva svaki mesec to moraju da dotiraju. Dakle, svi mi plaćamo da bi nam neko upropastio reke“, zaključuje Ristić.\nMini hidroelektrane, Rakita, Ratko Ristić, Reke u Srbiji, Stara planina\nBravo profesore, sv e ste objasnili.\n30. januara 2019. u 14.41\nda pastrmke ne zive u cevovodima i ne vole da se vrte u turbinama pod vrlikim pritiskom. nego, da vas, pitam, ima li mozda sve ovo veze sa cinjenicom da je vucicev kum petrovic jedan od najvecih investitora u male hidroelektrane?\n25. septembra 2019. u 08.57\nSvi mi plaćamo izgradnju privatnih mHE , to znači sirotinja i svi drugi gradjani Srbije grade mHE tajkunima i drugom belosvetskom ološu i lopovima.To je očit primer sprege vlasti sa organizovanim kriminalom i tajkunima. Ovo je kriminalno društvo.I zamislite Predsednik govori o obračunu drzave sa organizovanim kriminalom i tajkunima,. Koji cinizam…….


Ministar Lukač saslušan u Tužilaštvu BiH\nTanjug 28. decembra 2021. 15:35\nBANJALUKA – Ministar unutrašnjih poslova Republike Srpske Dragan Lukač i ministar pravde Srpske Anton Kasipović saslušani su danas u svojstvu svedoka u Tužilaštvu BiH, a u predmetu „napad na ustavno-pravni poredak BiH“, odnosno o pripremi sednice NSRS na kojoj su usvojeni zaključi o vraćanju nadležnosti sa BiH na Republiku Srpsku.\nLukač je posle saslušanja izjavio da je tužioca zanimalo postupanje Vlade Republike Srpske tokom pripreme sednice NSRS o vraćanju prenesenih nadležnosti, kao i vladin stav u pogledu odluka parlamenta i njihovog sprovođenja.\n„Pitanja su bila u vezi sa sednicom Narodne skupštine i vlade zbog prenosa nadležnosti. Uglavnom je sve već poznato javnosti“, rekao je Lukač Srni nakon jednočasovnog ispitivanja u Tužilaštvu BiH.\nPrethodno je danas i ministar pravde Republike Srpske Anton Kasipović ispitan u svojstvu svedoka u Tužilaštvu BiH.\nKasipović je rekao da nije bilo pitanja o „rušenju ustavnog poretka BiH“ nego da je tužioca uglavnom interesovalo postupanje vlade u pogledu skupštinskih odluka o vraćanju prenesenih nadležnosti.\nNarodna skupština Republike Srpske 10. decembra je na posebnoj sednici o vraćanju prenesenih nadležnosti usvojila Deklaraciju o ustavnim principima i četiri informacije sa zaključcima o vraćanju nadležnosti prenesenih sa Republike Srpske na nivo BiH.\nTužilaštvo BiH je nakon toga otvorilo predmet protiv više lica zbog osnovane sumnje da su počinila krivično delo napad na ustavni poredak.\nLavrov i Blinken se složili da normalizuju rad ambasada\nVolodimir Zelenski: Zahvalan sam Bajdenu za pomoć\nZelenski: Zahvalan sam Bajdenu za pomoc\nDžastin Trudo: Kanada čini sve da spreči krijumčarenje ljudi…


Neuroza - Seminarski Diplomski Radovi\nDatum i vreme: 23-08-2019, 09:04 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Prirodne nauke / Psihologija / Neuroza\nNeuroza je dusevni poremecaj pri kojemu je licnost potpuno svesna svojih tegoba.Odnos prema spoljnoj i unutrasnjoj realnosti je potpuno ocuvan, mada je donekle iskrivljen. Postojanje uvida u sopstveno stanje je bitna pretpostavka povoljne prognoze lecenja ili samog izlecenja. Javlja se i paradoks: sto god je bolji uvid (sa vecim subjektivnim patnjama), slucaj se moze smatrati laksim sa stanovista ishoda terapije.\nNeuroza je termin označava lakši, funkcionalni oblik duševnog oboljenja, kod kojeg nije nađen organski uzrok. Za neurotične poremećaje specifično je da su psihogeni, pa se neuroze još nazivaju psihoneuroze i neurotični poremećaji. Neurozu karakterišu napadi uznemirenosti, određeni oblici depresije, hipohondrija, histerične reakcije, opsesivno-kompulzivni poremećaji, fobije, različite seksualne disfunkcije i neki tikovi. Tradicionalno se smatra da je uzrok neuroze emocionalni konflikt u kome blokirni impuls pokušava da se ispolji kao maskiran odgovor ili simptom. Bihejvioristički psiholozi smatraju ih naučenim, neodgovarajućim odgovorom na stres...\n1\tSadržaj:\t2\n2\tNeuroza\t2\n1.1.\tDecija neuroza\t3\n3\tPSIHOANALITICKI ASPEKTI TRAUME\t4\nSindrom "zapletenih rogova" - jedan vid porodične neuroze\t4\n4\tPSIHOSOMATSKE BOLESTI\t7\n5\tEtiopatogeneza psihosomatskih bolesti\t8\n6\tPSIHIJATRIJSKE MANIFESTACIJE WILSONOVE BOLESTI (25%)\t9\n7\tMENTALNO ZDRAVLJE OSOBA TREĆEG ŽIVOTNOG DOBA\t10\n8\tStvarni uzroci neuroza\t12\n9\tLecenje Neuroze\t16\n10\tZakljucak:\t19\n11\tLiteratura:\t19\n14-06-2010 11:25 PM


Srbija posle 12 godina domaćin ITTF turnira - SPORTSKI ŽURNAL\nKako je na zvaničnoj konferenciji za medije najavio prvi čovek Stonoteniskog saveza Srbije Aleksandar Karakašević biće ovo sjajna prilika da publika vidi neke od najboljih igrača na svetu\nIzuzetno jak međunarodni ITTF turnir u stonom tenisu, prvi u Srbiji tog kvaliteta posle 12 godina, počeo je u Kovilovu, uz učešće 228 takmičara iz 40 zemalja.\nKako je na zvaničnoj konferenciji za medije najavio prvi čovek Stonoteniskog saveza Srbije Aleksandar Karakašević biće ovo sjajna prilika da publika vidi neke od najboljih igrača na svetu.\n- Takođe, mnogo će nam značiti na orgnizacionom smislu, u sklopu priprema za šampionat Evrope za mlade kome ćemo biti domaćini, kao i sa sportske strane zbog predstojećih turnira i jvalifikacija za Olimpijske igre - rekao je Karakašević.\n- Dugo nije bilo ovakvog turnira kod nas, spremni smo, konkurencija je jaka, ali nadamo se dobrim rezultatima, pre svega u dublu - rekao je on.\n- Uspeli smo da dobijemo organizaciju ovako jakog turnira pre svega zahvaljujući sportskoj diplomatiji predsednika Karakaševića. Voleli bismo da neko od naših bude u finalu, mada je konkurencija jaka - poručio je Kocić.


18-05-2020 13:46 Svet Planeta\nCena zlata je porasla jutros za preko 1,0 posto, na najviši nivo u više od sedam godina, jer su sumorni ekonomski podaci iz SAD-a otkrili razmere štete koju trpi najveća svetska privreda od pandemije Kovid-19, ali i zbog novog zaoštravanja američko-kineskih odnosa.\nZlato (Foto: Pixabay)\nVrtoglavi rast cene zabeležio je i paladijum usled veće tražnje nego što se očekivalo, izveštava Si En Bi Si.\nTome su doprineli loši statistički podaci za april o padu industrije i potrošnje stanovništva u SAD objavljeni u petak, kao i novo zaoštravanje američko-kineskih odnosa zbog mera Vašingtona protiv Huaveja, na koje je kinesko ministarstvo trgovine reagovalo najavom da će preduzeti sve neophodne mere da zaštiti prava i interese kineskih kompanija, navodi Si En Bi Si.\nAmerička vojna baza na Aljasci promeniće svoj pristup obuci novih pilota za vojnu akciju! Više o tome OVDE!\nKAŽU DA JE KORONA KATASTROFA BIBLIJSKIH RAZMERA: Evo šta Biblija kaže o koroni i da li nam je stigao sudnji dan\nSAD PRETE MEĐUNARODNOM SUDU! Ukoliko prihvatite prijavu za ratne zločine Izraela...\nKOSAČEV: Pandemija koronavirusa ne sprečava zvaničnike EU da nastave hibridni rat protiv Rusije\nZašto bi se DŽo Bajden trebao plašiti Donalda Trampa?